qundao/data-zh-poetry huggingface dataset:
赠天台张思文
作者：唐文凤
朝代：明

天台之山高插天，赤城雁荡相勾连。石桥流水秋不竭，声锵玉佩何涓涓。朝沐雨痕疑彩云，暮浮霞影生紫烟。洞府深沉异尘世，月明笙鹤来飞仙。乾坤清气不肯散，钟英吐秀生才贤。故家乃有赤松裔，秘书曾授黄石篇。至今文献久未坠，冠盖相望联后先。椿翁佐政留古歙，治同斯立居蓝田。棠阴日永讼庭静，爱民不忍施蒲鞭。今春令子事省觐，弟昆列侍行周旋。言归故乡又远别，稳泛浙东秋雨船。临岐索赠无好语，蚕头字拙纨扇圆。綵衣奉养尤切切，白发待望应拳拳。冬初再期一聚首，莫使风雪踰残年。丈夫那作寻常别，长歌起舞挥龙泉。虹霓浩气心愈壮，饮酒有如鲸吸川。嗟我老生年半百，潇潇霜鬓成华颠。刀圭欲觅安可致，凡骨未超尘俗缘。为语天台众仙侣，紫阳悟道探玄玄。蓬瀛得路傥相遇，会当寄我青瑶编。
赠柏仲芳
作者：唐文凤
朝代：明

弟子昔承教，先生今隐居。白头在闺阃，彩服立庭除。千里形神隔，三年音问疏。相思函丈侧，凉月夜晴初。相思长北望，相别近南游。京国莺花雨，江湖芦雁秋。李生师说在，柏子隐居幽。安得陪清讲，炉香细细浮。
赠柏仲芳·其一
作者：唐文凤
朝代：明

弟子昔承教，先生今隐居。白头在闺阃，彩服立庭除。千里形神隔，三年音问疏。相思函丈侧，凉月夜晴初。
赠柏仲芳·其二
作者：唐文凤
朝代：明

相思长北望，相别近南游。京国莺花雨，江湖芦雁秋。李生师说在，柏子隐居幽。安得陪清讲，炉香细细浮。
赠萧飞霞老道士
作者：唐文凤
朝代：明

白发保修龄，神全体自宁。上清留紫府，内景诵黄庭。佩剑龙来仗，吹笙鹤下听。旌阳传秘术，符篆亦通灵。
过九曲岭
作者：唐文凤
朝代：明

峻岭何岧峣，羊肠纡九曲。涧沙水漾金，石壁泉泻玉。行人若蚁缘，巢居同鸟宿。石欹疑触头，路窄不容足。民生乐康阜，为政赖守牧。当今尧舜君，终化顽嚚俗。
过安庆吊余左丞
作者：唐文凤
朝代：明

龙飞淮甸渡长江，抗守孤城死肯降。一士忠贞传左辖，百年神武定南邦。杲真兄弟时称独，巡远勋劳世少双。褒宠圣朝崇庙貌，巫歌觋舞降神幢。
过左蠡汇泽龙王祠
作者：唐文凤
朝代：明

长江渺渺天际来，东汇大泽地势开。狂流播风喷寒雪，怒浪捲雾奔晴雷。下有龙渊深莫测，黑入太阴云雨积。水府宽幽宫阙多，虚明知是龙君宅。龙君护国常显灵，河清海晏波涛宁。曾传禹贡载篇籍，每读郦生穷水经。我来祠下顾瞻久，羞牲脍鲤酹春酒。远渚青青已出蒲，平沙漠漠初摇柳。神灵有喜蚤乞晴，百里一瞬如镜平。蛟鼍帖伏蜃气散，风驶若马孤帆轻。老臣白发心犹铁，自惭下考蒙恩泽。当思补报恤疲民，遥望五云时恋阙。
过池州
作者：唐文凤
朝代：明

东南浩渺大江来，山到池阳地势开。十里烟云迷雉堞，百年风雨护龙堆。居官自乏中牟政，济世应无太传才。老我登高尚能赋，何烦授简效邹枚。
过狮子滩
作者：唐文凤
朝代：明

朝发龙王祠，暮过狮子滩。怪蹲石磊磊，细漱波潺潺。形疑鬼工凿，迹类神斧剜。我今问风俗，黎庶当抚安。慨兹水势险，漕运良独难。移檄召丁夫，分流杀奔湍。架木以成梁，隘石以为关。从兹获宁顺，扁舟轻往还。既无覆溺患，亦无负荷艰。民生喜粗给，公租幸早完。催科惭政拙，沗窃居微官。老臣肯负国，效职输寸丹。
过葛圣公祠
作者：唐文凤
朝代：明

山形似飞鹅，下浴碧浔水。波光湛潭心，沙痕露洲觜。龙井神物藏，祷旱致霖雨。地灵钟石神，林深啸山鬼。思昔炎汉末，黄巾遍寰宇。负乘敢窃攘，稔恶肆奸宄。葛姥亦何贤，辟地来兹处。至今千载馀，厚德人所与。松风响哀弦，天籁咽悲语。乡民重遗爱，祠庙俯溪渚。春秋严祠飨，揭虔奠芳醑。云散山青青，神游向何许。
进腊日诗
作者：唐文凤
朝代：明

大蜡逢嘉节，阳和暖欲回。人间恩惠溥，天上早春来。腊意风催柳，寒香雪沁梅。梁园应预宴，授简效邹枚。腊日饶佳景，乾坤万里同。三农方报祀，八蜡已成功。鹤禁春光早，龙庭喜气浓。太平端有像，愿勿效东封。
进腊日诗·其一
作者：唐文凤
朝代：明

大蜡逢嘉节，阳和暖欲回。人间恩惠溥，天上早春来。腊意风催柳，寒香雪沁梅。梁园应预宴，授简效邹枚。
进腊日诗·其二
作者：唐文凤
朝代：明

腊日饶佳景，乾坤万里同。三农方报祀，八蜡已成功。鹤禁春光早，龙庭喜气浓。太平端有像，愿勿效东封。
进贺千秋节诗甲申十二月十六日
作者：唐文凤
朝代：明

明朝遵祖训，赵国锡王封。宗社藩维壮，山河表里雄。祥光惟岳降，寿算与天同。祚胤千年盛，贞符万世隆。成功劳汗马，启运翊飞龙。鹤驾神仙府，鸾笙帝子宫。春回十日后，星拱九霄中。暖沁梅香洁，寒消烛影红。玺文金灿烂，佩响玉玲珑。愿效长生祝，常瞻不老容。献图来阆苑，问道向崆峒。善颂惭无补，丹心效寸忠。
送佥宪武本大之官闽南
作者：唐文凤
朝代：明

拜命新除被宠光，观风持节镇炎方。三山恩煦绣衣日，八郡威凝白简霜。冰盌沉红尝荔子，晓盘摘绿荐槟榔。圣朝求治苏民瘼，肯让澄清说范滂。
送佥宪武本大之官闽南
作者：唐文凤
朝代：明
体裁：七言律诗

拜命新除被宠光，观风持节镇炎方。三山恩煦绣衣日，八郡威凝白简霜。冰碗沉红尝荔子，晓盘摘绿荐槟榔。圣朝求治苏民瘼，肯让澄清说范滂。
送大尹之官房县
作者：唐文凤
朝代：明

房陵山水绕郊墟，令尹新除甫下车。耆旧好寻高士传，交游为寄故人书。千家桃李春风后，百里桑麻夜雨馀。共说廉平宣治化，细询民瘼定何如。
送张守正归句容故乡啼乌行
作者：唐文凤
朝代：明

慈乌啼，声何悲，声悲情惨风凄凄。昔时孤雄引雏飞，雏飞远去羽翼齐。可怜流落天之涯，孤雄摧折嗟命违。天荒地老归无期，雏生未报返哺慈。霜寒水夜长相思，慈乌啼，声何悲。尔何不往故林栖，中有乔木连云低。愿因晨风送尔归，空巢补葺哺其儿，不受风雨漂摇危。
送徐布政之广东
作者：唐文凤
朝代：明

宠恩授职喜超迁，庆锡纶音下日边。东广秉钧臣宰重，南州传谱子孙贤。五羊化石留千古，一鹗横秋上九天。朔雪炎风总王土，圣明德治在承宣。
送潘信卿用李太白送韦八之西京韵
作者：唐文凤
朝代：明

南山有孤凤，刷羽远飞去。枳棘不足栖，托彼梧桐树。仙人王子乔，吹笙傥相遇。耸身视九州，茫茫但尘雾。
送罗生伯达升国学
作者：唐文凤
朝代：明

梧桐生高冈，绿叶何葳蕤。所托既得地，畅茂谅亦宜。醴泉溉其根，甘露濡其枝。凤凰鸣哕哕，朝阳影离离。谐和五音具，孕材良且奇。神灵不敢惜，哲匠频顾之。斲成美琴瑟，登歌清庙时。罗生秀而整，有若碧梧姿。持此欲安往，伥伥求所知。论心必有遇，世岂无钟期。何当献天子，再歌南薰诗。
送萧用道长史之桂林
作者：唐文凤
朝代：明

长风吹征衣，白日照穹颢。朝辞金陵城，暮向桂林道。之子富才华，天葩绚文藻。选职王府官，辅佐拟师保。鹤驾日侍随，嘉猷事论讨。磐石固藩封，德化服夷䝤。人生百年间，相知不在早。既推学术尊，亦慕丰姿好。岂期识颜面，遽别感怀抱。每念眼惟青，自嗟首空皓。丈夫志磊落，养气充浩浩。愿言秉忠贞，荣名亦为宝。
送训导陈公馀之筠阳
作者：唐文凤
朝代：明

一经荐剡授官回，司教皋比讲席开。久聚德星传世业，好施化雨育英材。江通文水清澄底，山到筠阳翠作堆。九载考功多擢桂，天香高折数枝来。六籍穷探仔细看，太邱家世弟昆难。先生此日皋比席，御史当年獬豸冠。自是青春司教职，肯怜白首老儒官。西风黄菊筠阳道，吟得新诗字字安。
送训导陈公馀之筠阳·其一
作者：唐文凤
朝代：明

一经荐剡授官回，司教皋比讲席开。久聚德星传世业，好施化雨育英材。江通文水清澄底，山到筠阳翠作堆。九载考功多擢桂，天香高折数枝来。
送训导陈公馀之筠阳·其二
作者：唐文凤
朝代：明

六籍穷探仔细看，太邱家世弟昆难。先生此日皋比席，御史当年獬豸冠。自是青春司教职，肯怜白首老儒官。西风黄菊筠阳道，吟得新诗字字安。
送金仲远调大同卫掾
作者：唐文凤
朝代：明

三月东风吹雨晴，龙湾江上看潮生。潮生潮落自朝暮，不尽乡人离别情。我留子去意悽悽，匹马长途独向西。若到雁门关外望，故乡回首白云低。
送金仲远调大同卫掾·其一
作者：唐文凤
朝代：明

三月东风吹雨晴，龙湾江上看潮生。潮生潮落自朝暮，不尽乡人离别情。
送金仲远调大同卫掾·其二
作者：唐文凤
朝代：明

我留子去意悽悽，匹马长途独向西。若到雁门关外望，故乡回首白云低。
送金仲远调迁大同卫掾
作者：唐文凤
朝代：明

龙湾江头闻蹋歌，送行将柰离愁何。离愁自深酒力浅，情比杨花飞雪多。杨花飞雪雨初洗，离人欲去行复止。大同遥遥西北天，边尘不惊严虎垒。戍屯知有张将军，将军猛气凌秋云。去年坐镇滁阳卫，今年承恩威远闻。幕府金郎总才彦，婉画奇勋刀笔健。人生要在心相知，青眼相看忘贵贱。太行渺渺千里途，雁门关西黄草枯。番儿晓咽银觱篥，羌女夜煖红氍毹。柳营肃令常镇静，霜冷月明角弓劲。他时考绩赴铨曹，报最应能赞军政。我留子去休迟迟，丈夫岂学儿女悲。秋鸿归飞有寄字，为言别后长相思。
送魏克让除陕西宪府经历
作者：唐文凤
朝代：明

魏侯秉清心，有若五弦琴。能谐太古调，中含至和音。一弹别鹤舞，再弹离鸾吟。自可赓白雪，何烦铸黄金。寥寥师旷耳，悠悠虞舜心。庙堂歌南风，为洗吴哇淫。
送鲍仲嘉省亲诗望云篇
作者：唐文凤
朝代：明

朝登崇山，言策其马。白云孤飞，亲舍在下。望彼白云，悠悠其思。思亲云远，曷能来归。浮云在空，变态无迹。吁嗟季子，滞于行役。昔之未返，忧心孔殷。今尔既还，笑语欣欣。有斑其衣，有白其发。再瞻再拜，慰尔契阔。跻彼堂矣，称彼觞矣。亲之康矣，乐无疆矣。
送鲍仲嘉省亲诗望云篇
作者：唐文凤
朝代：明
体裁：四言诗

朝登崇山，言策其马。白云孤飞，亲舍在下。望彼白云，悠悠其思。思亲云远，曷能来归。浮云在空，变态无迹。吁嗟季子，滞于行役。昔之未返，忧心孔殷。今尔既还，笑语訢訢。有斑其衣，有白其发。再瞻再拜，慰尔契阔。跻彼堂矣，称彼觞矣。亲之康矣，乐无疆矣。
郁孤台
作者：唐文凤
朝代：明

岧峣百尺郁孤台，境占清高乌府开。山耸空同连地起，水通章贡抱城来。东西日月环双毂，今古乾坤小一杯。翠浪玉虹依旧在，题诗谁继大苏才。
郑居贞自闽归歙往迎母因赋此饯别
作者：唐文凤
朝代：明

书巢先生豪杰士，出自康成通德里。平生显宦倾时流，声名勃勃秋涛起。吁嗟时异事亦殊，而今老去将何如。旧境萧条鞠荒草，梦魂常恋长林居。季子归来问松菊，有意诛求结茅屋。白云在望碧山高，愿学耕田在空谷。当年小隐留武夷，读书奉母情愉怡。文章久诧韩侍御，赠言贵比珊瑚枝。斓斑綵衣耀晴日，皎皎照人冰雪质。潘舆远导千里途，陟屺何须惮行役。愿言早见登归程，故园景物关幽情。竹林有约久相待，煮茶空听松风声。
重脩安湖书院
作者：唐文凤
朝代：明

崇冈若盘龙，兹地极高爽。何令临是乡，政教昔攸掌。周回廊庑成，宏深殿庭敞。搆屋鸠良材，买田收沃壤。训迪师有方，教育士有养。朝夕勤弦歌，春秋严祀享。皇恩雨露多，圣道日星朗。迄今百年馀，隳废盈草莽。我来重谒拜，遗像愧瞻仰。碑碣载雄文，丝竹留馀响。识此风化源，六经期再讲。矢言力兴脩，述诗告吾党。
铜陵县
作者：唐文凤
朝代：明

见说铜陵县，相传我祖风。抱经曾擢桂，授职已哦松。水木情何极，江山兴不穷。文孙事寻访，父老指遗踪。
铜驼巷
作者：唐文凤
朝代：明

古巷乃隘陋，犹说铜驼名。想当炎汉日，冶工铸始成。首山化金气，棠溪泄金精。红炉气磅礴，烈燄光晶荧。煽鞴神力助，钤椎鬼魄惊。拱卫击五雷，呵护烦六丁。狰狞异兽出，缭绕长虹萦。千年镇厚地，留兹洛阳城。摩挲几叹息，会见荆棘生。山海有倾竭，陵谷多变更。诗人重纪述，感激伤吾情。茫茫付陈迹，馀愤何由平。
长枫峡
作者：唐文凤
朝代：明

篙师用力健，帆驶拂云低。浪涌长枫峡，沙平短柳堤。雨轻鱼性熟，风暖鸟声齐。酒醒诗成后，蛮笺手自题。
陌上花
作者：唐文凤
朝代：明

陌上花开春日迟，临安女儿缓缓归。花开轻易辞故枝，缓归只恐恩爱违。人生几何成老丑，劝君且尽一杯酒。愿君善保千金寿，夹马祥光荡牛斗，满目江山复何有。
雁汊
作者：唐文凤
朝代：明

小河流雁汊，巨浸接龙湾。碧泻九江水，青迎两县山。老添新白发，愁减旧红颜。酒助诗神壮，挥毫思不悭。
静夜思
作者：唐文凤
朝代：明

举头见明月，万古月不老。月圆人亦圆，人月应同好。
鞋山
作者：唐文凤
朝代：明

大姑轻移莲步摇，脱却宫鞋浮晚潮。湘妃亦失凌波袜，香魂千古恨未消。五老为媒笑疏拙，曾嫁彭郎怨离别。云凝眉黛不胜愁，心逐寒矶夜深月。
题东园道人晚钓图
作者：唐文凤
朝代：明

槐池湛晴波，日光敛馀照。乐彼池上人，乘閒晚垂钓。悠悠七里滩，高风许同调。尔祖昔钓鳌，金门曾待诏。亦有孙子贤，事业远堪绍。不泛穷河槎，当鼓济川棹。岂有终隐沦，长才处廊庙。尚父心已许，巢父首犹掉。郁郁乔木阴，浓翠供吟眺。固无羡鱼志，投竿发清啸。自知天所与，不为人所料。矫首吴天高，紫烟横远峤。
题东坡赤壁图
作者：唐文凤
朝代：明

堪笑黄州秃发翁，江山词赋两争雄。至今千载留图画，良夜扁舟一鹤东。
题严子陵钓台图
作者：唐文凤
朝代：明

炎刘焰熄几不燃，莽星妖光万丈悬。卯金炉中虹吐烟，赭肩群聚蚁慕膻。天心岂愿刮席玄，赤龙飞起白水渊。六合电扫皇风宣，英雄趋朝簉鹭鹓。侯王济济相后先，亿兆臣伏孰敢喧。子陵高卧志益坚，冥鸿避弋能孤骞。平生和好如篪埙，一贵一贱忍弃捐。九重召入玉榻眠，列宿磨荡惊失躔。羊裘归来破露肩，钓竿袅袅晴丝牵。东京清节推独贤，高台屹立石一拳。千秋万古名犹传，空山青青水潺湲。
题乌骓图
作者：唐文凤
朝代：明

黑云不散护龙身，坠地房星夜有神。只恐健儿羁未得，潇潇风雨欲生鳞。
题何养素煮雪轩
作者：唐文凤
朝代：明

水曹耳孙冰玉质，亦爱观梅东阁立。梅梢乾雪手可拈，拾取春芽和琼液。方炉炽火金乌腾，孤铛煮月银蟾泣。珠玑脱串暗有声，瑶琼碎屑轻无迹。萍雨疑跳春浪惊，松风误杂秋声急。鹤飞影堕烟榻寒，蛟浮气袅云窗湿。风流不让陶谷誇，高致敢与卢仝敌。诗脾凉沁蔗浆融，渴吻香零甘露浥。吟哦几度三咽馀，乾坤清气归胸臆。
题何养素马图
作者：唐文凤
朝代：明

房星降精龙作胎，渥洼之水深如杯。夜飞霹雳电光紫，良驹已产真龙媒。长鸣超群空冀北，下视众马皆驽骀。天生气质难委弃，万里入贡何年来。圣恩已许充内厩，九重荡荡天门开。铁衔宝勒镂银汞，玉鞍丝辔妆玟瑰。虽调德性闲两服，终逞逸气凌九垓。王良老去复谁御，伯乐往矣令人哀。百年变化尚形迹，生绡寂寞烦松煤。求贤求骏同一理，千金买骨逢奇才。燕昭致礼郭隗重，何人再筑黄金台。
题匡庐雪齐图
作者：唐文凤
朝代：明

宇宙有此匡庐山，群峰层叠如髻鬟。地钟天造称胜境，异人往往居其间。至今遗迹尚可觅，山灵夜护不敢干。乐天草堂云卷幕，静脩药炉月吐丹。匡君书屋猿啸树，惠公讲座鹤守关。瑶田芝草烟漠漠，石床苔花雨斑斑。林光晓拖横练湿，松声时动疏籁寒。昔年一往纵遐览，平生壮游眼界宽。冥搜景物入吟咏，挥洒未怪才思悭。是时冬深纷雨雪，六花乱舞来人寰。崆峒尚远何杳杳，混沌未判犹漫漫。青藏古桧失夭矫，白映列岫迷㠝岏。琼仙定降锦屏曲，玉女自浴银河湾。遥连二孤悲素影，近挹五老愁苍颜。天公贶我太清绝，此时此景真奇观。故乡泉石起深念，洞天再觅途路难。星霜荏苒落尘梦，无因置我双佩环。寻幽访道偿夙愿，投簪幸遂心迹閒。何人胸中夺造化，真境彷佛生毫端。旧游历历频指点，晴窗对画俄长叹。悠然莲社十八友，白头元亮应当还。追思高贤不复见，坐听飞瀑空潺潺。
题医士朱士良紫阳读书卷
作者：唐文凤
朝代：明

结屋紫阳山下村，承家今喜见文孙。方抄已积三千卷，书读须穷十万言。缃帙芸香蒸雨润，石炉药气散烟昏。杏林手种阴功茂，云谷心传道脉存。龙虎炼成能自卫，虫鱼注就许重论。莫辞此日辛勤力，要使他年学术尊。流水淙淙撼石梁，紫阳当户挹岚光。何殊讲习居长白，自说流传属太仓。药品君臣储满笼，书签今古积连床。萤囊照眼能供读，龙化为人欲问方。坐爱茅檐随月色，病思橘井涌泉香。良医良相真何异，好拯生民济世康。
题医士朱士良紫阳读书卷·其一
作者：唐文凤
朝代：明

结屋紫阳山下村，承家今喜见文孙。方抄已积三千卷，书读须穷十万言。缃帙芸香蒸雨润，石炉药气散烟昏。杏林手种阴功茂，云谷心传道脉存。龙虎炼成能自卫，虫鱼注就许重论。莫辞此日辛勤力，要使他年学术尊。
题医士朱士良紫阳读书卷·其二
作者：唐文凤
朝代：明

流水淙淙撼石梁，紫阳当户挹岚光。何殊讲习居长白，自说流传属太仓。药品君臣储满笼，书签今古积连床。萤囊照眼能供读，龙化为人欲问方。坐爱茅檐随月色，病思橘井涌泉香。良医良相真何异，好拯生民济世康。
题古木悬流图
作者：唐文凤
朝代：明

苍峰万仞高，古木蟠危根。下有深涧壑，喷波悬流奔。纡萦百千折，渟渊杳无垠。雪花乱飞洒，云气互吐吞。峭崖束为峡，两山开作亹。太古冻冰积，四时寒雾昏。枝僵蛟龙骨，皮皴苔藓痕。栋梁不见取，匠石谁与论。独留镇空谷，岁月常永存。精神会元气，长养资厚坤。岂知邓林产，而有遗材尊。滔滔东逝水，朝宗念君恩。
题古鄞汤润珉菊庄
作者：唐文凤
朝代：明

东篱处士旧开径，东涧先生新作庄。白发自怜今世老，黄花犹惜昔时香。百年清兴留诗句，九日高情付酒觞。我欲赋归归未得，秋风吹梦故园荒。
题吉知事五山图
作者：唐文凤
朝代：明

平阳五山高接天，朝暮吞吐多云烟。洪荒破后知几年，丹崖翠壁开金莲。太行远起势欲骞，峨峨万仞倚不偏。下视诸峰培塿然，中原巨镇雄且专。尧山特立可比肩，横截坤轴相牵联。幽崖砑砥留其巅，舜山罗列突在前。七窍下瞰穷深渊，至今疑有潜蛟眠。石室空洞堪夤缘，奇怪得非神斧镌。想初侧微躬力田，野人让畔同周旋。禹山正峙东南边，脉络直抵黄河壖。怀襄世远思古先，众流随浚归平川。九州安奠人民全，耕有桑麻居有廛。析城之山更蜿蜒，岩峦环拱城壁坚。神汤祷旱志益虔，剪爪断发为牲牷。五山四圣名犹传，吉侯家世人推贤。平生词翰争奇妍，红莲幕下如神仙。遥瞻五山路绵延，结庐旧隐依林泉。故乡思念情未宣，画图不尽心拳拳。嗟予愧乏笔如椽，为侯击节哦长篇。
题墨梅
作者：唐文凤
朝代：明

前村昨夜雪晴时，春到寒花第一枝。错认孤山小桥路，月移疏影鹤归迟。东风吹春到南枝，三花五蕊香参差。幽禽戴雪头已白，月明忍冻应多时。
题墨梅
作者：唐文凤
朝代：明

嫩条枯干著疏华，曾访林逋处士家。放鹤孤山秋夜永，娟娟明月照江沙。
题墨梅
作者：唐文凤
朝代：明

臞仙学仙被仙谪，何年飞身下瑶阙。袖中犹带返魂香，熏透琼英寄愁绝。玉京路远不得归，岁岁江南历冰䨮。白鹤唳断孤山云，青禽语冷罗浮月。自从影落墨池春，清气犹存励清节。缟衣谁恨污缁尘，要识广平心似铁。
题墨梅
作者：唐文凤
朝代：明
体裁：古风

臞仙学仙被仙谪，何年飞身下瑶阙。袖中犹带返魂香，熏透琼英寄愁绝。玉京路远不得归，岁岁江南历冰雪。白鹤唳断孤山云，青禽语冷罗浮月。自从影落墨池春，清气犹存励清节。缟衣谁恨污缁尘，要识广平心似铁。
题墨梅·其一
作者：唐文凤
朝代：明

前村昨夜雪晴时，春到寒花第一枝。错认孤山小桥路，月移疏影鹤归迟。
题墨梅·其二
作者：唐文凤
朝代：明

东风吹春到南枝，三花五蕊香参差。幽禽戴雪头已白，月明忍冻应多时。
题墨竹四首 其一 风
作者：唐文凤
朝代：明

雄风鼓馀怒，湘江起层波。老蛟改窟宅，拿云下岩阿。蜕骨在平陆，化作碧玉柯。势强不肯屈，敲戛声相摩。晴窗俯虚敞，瑟瑟秋思多。
题墨竹四首 其三 晴
作者：唐文凤
朝代：明

淇园景虚旷，满林疏玉齐。旭日散馀彩，凉飙动凄凄。晴影布地密，翠色含烟迷。凡禽不敢下，祥凤何当栖。遥遥九疑山，极目青天低。
题墨竹四首 其二 雨
作者：唐文凤
朝代：明

春雷起葛陂，阴霾滃四集。零雨下纷如，脩鳞动潜蛰。青凝琅玕枝，碧映云母石。洒洒浥微凉，霏霏带馀湿。遥遥望翠华，尚忆湘娥泣。
题墨竹四首 其四 老
作者：唐文凤
朝代：明

潜虬跃重渊，鳞甲半脱落。未愁风云生，只恐雷雨作。变化不可羁，虹光射天末。含情望三湘，翠袖侵寒薄。皇英久未归，苍梧烟漠漠。
题墨竹四首·风
作者：唐文凤
朝代：明

雄风鼓馀怒，湘江起层波。老蛟改窟宅，拿云下岩阿。蜕骨在平陆，化作碧玉柯。势强不肯屈，敲戛声相摩。晴窗俯虚敞，瑟瑟秋思多。春雷起葛陂，阴霾滃四集。零雨下纷如，脩鳞动潜蛰。青凝琅玕枝，碧映云母石。洒洒浥微凉，霏霏带馀湿。遥遥望翠华，尚忆湘娥泣。淇园景虚旷，满林疏玉齐。旭日散馀彩，凉飙动凄凄。晴影布地密，翠色含烟迷。凡禽不敢下，祥凤何当栖。遥遥九疑山，极目青天低。潜虬跃重渊，鳞甲半脱落。未愁风云生，只恐雷雨作。变化不可羁，虹光射天末。含情望三湘，翠袖侵寒薄。皇英久未归，苍梧烟漠漠。
题墨菊
作者：唐文凤
朝代：明

西风吹墨池，墨波染秋色。幻出东篱花，黄裳已成黑。溥露湿未乾，凉烟净如拭。矫首南山高，悠然寄胸臆。秋香不自惜，随意生毫端。枝叶巧点缀，疑带朝露寒。深丛未容把，落英谁复餐。陈玄能换骨，宁似东篱看。
题墨菊·其一
作者：唐文凤
朝代：明

西风吹墨池，墨波染秋色。幻出东篱花，黄裳已成黑。溥露湿未乾，凉烟净如拭。矫首南山高，悠然寄胸臆。
题墨菊·其二
作者：唐文凤
朝代：明

秋香不自惜，随意生毫端。枝叶巧点缀，疑带朝露寒。深丛未容把，落英谁复餐。陈玄能换骨，宁似东篱看。
题太常寺丞吕仲善寄弟仲铉双雀图
作者：唐文凤
朝代：明

啾啾双雀晓风寒，花到酴醾春事阑。应似鸰原急难意，萧条不是纥干山。
题太常寺丞吕仲善寄弟仲铉双雁图
作者：唐文凤
朝代：明

黄芦叶飐晚风轻，何事离群独自鸣。云阔天高行已断，江湖遥忆弟兄情。
题孙以仁枫林挟弹小像
作者：唐文凤
朝代：明

孙君皎然冰雪颜，翩翩白马锦覆鞍。晓来秋雨湿远山，枫林点染霜叶丹。微酡潮脸酒半酣，轻衫似怯风力寒。手中时拈金弹丸，弓影微开月半弯。何人貌取画图里，潇洒丰神人莫比。既非长杨羽猎士，亦非细柳将军子。自是清宾居幕底，怪得风流有如此。局促簿书良可耻，才全文武能兼美，万里功名从此始。
题孤雁图
作者：唐文凤
朝代：明

当年曾读鲍当咏，此日欣观崔白图。紫塞月寒怜影暗，黄芦风急想声孤。
题宋李纲帐绿亭诗后
作者：唐文凤
朝代：明

狡童已沮勤王志，老桧犹贪蔽日阴。帐绿春深风雨横，一生空负老臣心。
题层峦积翠图
作者：唐文凤
朝代：明

叠巘重峦翠欲流，云藏古刹倚岩幽。上方钟罢僧归晚，古木寒泉十里秋。
题山水图
作者：唐文凤
朝代：明

群山起伏如惊龙，特立不屈疑争雄。遥天斜出紫菡萏，落日倒射青芙蓉。长溪萦回绕山麓，细濑淙淙漱寒玉。烟凝向暮波光酣，飞来乱点轻鸥浴。林间结屋谁幽栖，疏窗俯碧虚檐齐。彷佛神仙金华洞，依稀渔人武陵溪。人间真境空寂寂，每凭毫素留遗迹。云迷不返捕鱼舟，雨冷犹存化羊石。我居大好山水州，金华武陵路悠悠。按图奇胜不用得，长吟声撼松风秋。
题广成子小像
作者：唐文凤
朝代：明

大化妙亭毒，赋予方成形。聚□乃其常，胡为独长生。云何广成子，能悟至道精。崆□问宝诀，渊微叩心扃。貌古神烨烨，颅圆发星星。至□□代下，画图仰仪刑。我欲往从之，奈此婴俗情。飞□夜栩栩，跨鹤超沧溟。身留不得往，矫首三山青。
题悬崖兰竹木石图
作者：唐文凤
朝代：明

悬崖石罅托孤丛，冉冉幽香拂晚风。忽洒一枝湘雨湿，平生心事喜相同。九畹如何不托根，却从孤石寄香魂。凤归来啄琅玕实，留得青山月一痕。平生不肯汗秦鞭，来伴湘江二女仙。千古忠魂向何处，御风纫佩尚泠然。
题悬崖兰竹木石图·其一
作者：唐文凤
朝代：明

悬崖石罅托孤丛，冉冉幽香拂晚风。忽洒一枝湘雨湿，平生心事喜相同。
题悬崖兰竹木石图·其三
作者：唐文凤
朝代：明

平生不肯汗秦鞭，来伴湘江二女仙。千古忠魂向何处，御风纫佩尚泠然。
题悬崖兰竹木石图·其二
作者：唐文凤
朝代：明

九畹如何不托根，却从孤石寄香魂。凤归来啄琅玕实，留得青山月一痕。
题折梅花
作者：唐文凤
朝代：明

墨沼移春春不知，却将玄色换仙姿。小桥流水孤山路，呼鹤归来月上迟。寒风吹入砚池波，疏影清涵春意多。月白罗浮香梦醒，飞来青鸟夜如何。
题折梅花·其一
作者：唐文凤
朝代：明

墨沼移春春不知，却将玄色换仙姿。小桥流水孤山路，呼鹤归来月上迟。
题折梅花·其二
作者：唐文凤
朝代：明

寒风吹入砚池波，疏影清涵春意多。月白罗浮香梦醒，飞来青鸟夜如何。
题无心道人墨竹
作者：唐文凤
朝代：明

一江疏雨翠烟迷，愁结寒云楚甸低。犹忆泊舟苍石岸，黄陵庙下鹧鸪啼。铁网何年出海波，玉根此日迸江莎。重华不返苍梧远，愁绝天寒双翠娥。
题无心道人墨竹·其一
作者：唐文凤
朝代：明

一江疏雨翠烟迷，愁结寒云楚甸低。犹忆泊舟苍石岸，黄陵庙下鹧鸪啼。
题无心道人墨竹·其二
作者：唐文凤
朝代：明

铁网何年出海波，玉根此日迸江莎。重华不返苍梧远，愁绝天寒双翠娥。
题李息斋双竹图
作者：唐文凤
朝代：明

双龙已化葛陂水，两凤初集丹山羽。虞廷既远费仙归，留得潇潇杂风雨。老聃文孙神思奇，笔吐元气何淋漓。一天秋兴收不得，疏影散作青瑶枝。
题李白玩月图
作者：唐文凤
朝代：明

长庚之星光配月，何年降精生李白。倏向人寰汗漫游，骨异神清本仙谪。平生爱月如嗜饴，老蟾流辉沁诗脾。胸中玲珑广寒殿，珠玑欬唾天香吹。良宵醉月坐花影，银汞镕阶光烱烱。梦咽玄霜玉兔寒，露湿锦袍呼不醒。惯赊月色长安春，玉环媒私力士嗔。清平调新声未绝，楼船迫胁连边尘。夜郎天高月黑黑，忍死投荒去京国。金鸡放赦归江南，采石波宽酒杯窄。眼花捉月月倒悬，翻身起舞水中天。冯夷夜护叱河伯，遗骸肯污饥蛟涎。巫阳下招招醉魄，帝遣归来住蟾阙。精神仍作长庚星，万古千秋伴圆缺。
题李营邱枯木图
作者：唐文凤
朝代：明

营邱枯木天下无，笔端造化何荣枯。想当盘礡欲画际，天为助兴神为驱。邓林已化防风骨，沧海乍出珊瑚株。良材何异徂徕产，大用不值明堂需。自怜形质赦斤斧，岂叹薪爨供樵苏。万牛回首力未许，独匠指顾心难图。空遗偃蹇蔽村野，白石凿凿泉呜呜。枯梢似挂瘦蛇影，乱叶恍茁乖龙须。我生本是山泽叟，隐居林樾同凡夫。昂霄耸壑日在望，号雨呼风时与俱。只今廊庙重缔构，楩楠杞梓当贮储。按图工师傥所取，意营目盼增嗟吁。
题林下读书图
作者：唐文凤
朝代：明

林下风流老隐居，心閒谩读数篇书。催科政拙何能了，野鹤孤云愧不如。
题枯木竹石
作者：唐文凤
朝代：明

沧江昨夜秋风起，翠涛怒吼翻蛟尾。怪石雨侵云母寒，枯株风掉珊瑚倚。潇湘洞庭烟冥冥，遥天目极疑山青。重华已远二妃怨，玉箫吹与孤鸾听。
题枯木竹石图四首
作者：唐文凤
朝代：明

子龙吟风翼老蛟，湘江怒立翻波涛。长星垂光惊堕地，化作怪质崚嶒高。何年墨仙下人境，醉染冰肤散清影。兔锥锋砺刺蛟龙，腥血模糊吹不醒。墨仙骑龙东海归，袖中带得东海石。翩然更欲游三湘，彷佛苍梧二妃泣。翠云染就琅玕青，铁网罩取珊瑚赤。墨仙梦熟呼不还，湿透鲛绡见遗迹。天河月淡夜窗虚，潇潇凉动秋声急。神人施鞭石能语，怪质棱棱天所斧。雨馀流润吐玄云，三尺新波涨湘浦。冯夷驱雷怒蛟翻，皇妃御风翠鸾舞。极目东南烟雾深，九点疑山几今古。黄陵庙前呼鹧鸪，秋阴漠漠昏苍梧。南巡不返二妃怨，苦竹丛深西日晡。微风吹凉下翡翠，空江浴影摇珊瑚。当年游处今复见，湘水湘云归画图。
题枯木竹石图四首·其一
作者：唐文凤
朝代：明

子龙吟风翼老蛟，湘江怒立翻波涛。长星垂光惊堕地，化作怪质崚嶒高。何年墨仙下人境，醉染冰肤散清影。兔锥锋砺刺蛟龙，腥血模糊吹不醒。
题枯木竹石图四首·其三
作者：唐文凤
朝代：明

神人施鞭石能语，怪质棱棱天所斧。雨馀流润吐玄云，三尺新波涨湘浦。冯夷驱雷怒蛟翻，皇妃御风翠鸾舞。极目东南烟雾深，九点疑山几今古。
题枯木竹石图四首·其二
作者：唐文凤
朝代：明

墨仙骑龙东海归，袖中带得东海石。翩然更欲游三湘，彷佛苍梧二妃泣。翠云染就琅玕青，铁网罩取珊瑚赤。墨仙梦熟呼不还，湿透鲛绡见遗迹。天河月淡夜窗虚，潇潇凉动秋声急。
题枯木竹石图四首·其四
作者：唐文凤
朝代：明

黄陵庙前呼鹧鸪，秋阴漠漠昏苍梧。南巡不返二妃怨，苦竹丛深西日晡。微风吹凉下翡翠，空江浴影摇珊瑚。当年游处今复见，湘水湘云归画图。
题枯木竹石画扇
作者：唐文凤
朝代：明

何年泛星槎，手拾支机石。尚带银汉波，凉沁秋云湿。脉脉织女愁，付与湘娥泣。至今明月中，照影留遗迹。重华不可招，彷佛疑山碧。
题梅兰竹石图
作者：唐文凤
朝代：明

罗浮仙子骑白凤，翠禽啼破寒香梦。飞向淇园觅秋实，风触湘累佩声动。同心比石坚不移，贞姿劲节相因依。平生四美托交契，岁寒盟好深天机。砚池波翻月涵墨，写出清标素绡湿。广云湘雨路迢迢，沦落江南总尘迹。
题梅竹图
作者：唐文凤
朝代：明

翡翠烟迷叶底寒，琼瑶雪积树头乾。小桥流水人何在，犹照孤山月一团。
题水石古松图
作者：唐文凤
朝代：明

高松未化龙，僵立古涧旁。飞泉落天外，悬流千丈强。势来苍石峡，六月洒雪霜。滔滔朝宗意，入海潴汪洋。嗤彼采药儿，一苇何由航。曷若长在山，触石锵琳琅。犹疑水乐洞，常居白云乡。谁人胸次阔，点染归毫芒。浅波饥鹤立，渟渊蛰蛟藏。潇潇杂风雨，灵根茯苓香。我欲问群仙，乞我辟谷方。大材当爱护，留待作栋梁。
题江山独步图为地理白彦奇赋
作者：唐文凤
朝代：明

乾坤如此好溪山，独步高人自往还。龙驻尽时苍石露，牛眠深处白云閒。邱原游览情何极，风月吟哦兴不悭。他日汝川川上路，青鞋布袜访松关。
题汪康民耕云堂时奉使归自瓜哇国回星源鳙溪
作者：唐文凤
朝代：明

有客有客颀而长，短髭漆黑双瞳光。东门邂逅喜觌面，问之桑梓应同乡。昨朝叩门特相访，屐齿齧碎残花香。自言家住鳙溪上，结屋为扁耕云堂。昔年勤力事稼穑，驱牛暝踏山雨凉。朝耕西畴云扑帽，夜归北陇云沾裳。春烟染成秀苗绿，秋风吹熟嘉实黄。去年随云向闽粤，荐剡已铨薇省郎。如何奉使不惮远，仙槎泛海波茫茫。今年携云返故里，翻思旧业将就荒。云归岩岫人在野，愿欲居隐歌时康。徐稚东湖有高躅，子真谷口流遗芳。古今人物傥可并，悠悠千载遥相望。
题烟梅图
作者：唐文凤
朝代：明

老蛟何年蜕奇骨，化作枯梅在空谷。根回微暖欲漏春，风织烟丝裂轻縠。仙姿疑隔云母帘，欲露不露谁敢觇。洗髓直求银汉水，飘香肯向含章檐。至今留得明月影，误寄芳魂呼未醒。却思深雪在江南，罗袜生尘寒夜永。广平心肠铁石顽，无情空对冰玉颜。青鸟来迟碧天阔，梦飞不到罗浮山。
题牧牛图
作者：唐文凤
朝代：明

绿野春深平似掌，土脉膏黏皆沃壤。群牛耕罢饭雨肥，萋萋丰草和烟长。承平每书大有年，禾黍连被东西阡。早驱晚牧少拘束，人牛两閒不用鞭。一童骑背向归路，推先呼后频返顾。一童跨伏身半欹，昂首诉风天欲暮。我生长大居山林，惯识此景天机深。自甘食力老农业，歌残白石嗟无心。春耕驱牛声叱叱，释犁随意放原隰。潇潇老树风势狂，彷佛隔山雨来急。小童坐背不用牵，绿蓑湿短青笠圆。一牛徐行绳在手，一牛回顾疑争先。更看最后缓追逐，日暮天昏归路熟。草肥水暖意自閒，蹄健力强非觳觫。时平乐业甘为农，处处击壤歌年丰。黍稌盈囷官赋足，但愿称作多牛翁。
题牧牛图·其一
作者：唐文凤
朝代：明

绿野春深平似掌，土脉膏黏皆沃壤。群牛耕罢饭雨肥，萋萋丰草和烟长。承平每书大有年，禾黍连被东西阡。早驱晚牧少拘束，人牛两閒不用鞭。一童骑背向归路，推先呼后频返顾。一童跨伏身半欹，昂首诉风天欲暮。我生长大居山林，惯识此景天机深。自甘食力老农业，歌残白石嗟无心。
题牧牛图·其二
作者：唐文凤
朝代：明

春耕驱牛声叱叱，释犁随意放原隰。潇潇老树风势狂，彷佛隔山雨来急。小童坐背不用牵，绿蓑湿短青笠圆。一牛徐行绳在手，一牛回顾疑争先。更看最后缓追逐，日暮天昏归路熟。草肥水暖意自閒，蹄健力强非觳觫。时平乐业甘为农，处处击壤歌年丰。黍稌盈囷官赋足，但愿称作多牛翁。
题率滨亭
作者：唐文凤
朝代：明

休父蕃遗裔，高亭俯率滨。渔樵终隐客，耕读太平民。柳暗清溪雨，花明碧嶂春。何当谢尘鞅，僦屋结比邻。亭枕率溪水，高人时往还。自甘心迹静，未叹鬓毛斑。雨暖跳红鲤，风凉下白鹇。优游忘世虑，拄颊饱看山。海滨归大老，率土仰明君。未赐鉴湖曲，空传盘谷文。渚花红作雨，沙鸟白为群。安得亭中坐，溪云半榻分。坦率忘机事，长怀古朴风。徒传遇圯上，何意卧隆中。诗梦空飞鹤，文光尚吐虹。百年访遗迹，云散野亭空。翰墨前朝老，诗书后代孙。萝山近排闼，率水浅当门。地寂名犹胜，亭空扁尚存。扬休能索咏，此意许谁论。
题率滨亭·其一
作者：唐文凤
朝代：明

休父蕃遗裔，高亭俯率滨。渔樵终隐客，耕读太平民。柳暗清溪雨，花明碧嶂春。何当谢尘鞅，僦屋结比邻。
题率滨亭·其三
作者：唐文凤
朝代：明

海滨归大老，率土仰明君。未赐鉴湖曲，空传盘谷文。渚花红作雨，沙鸟白为群。安得亭中坐，溪云半榻分。
题率滨亭·其二
作者：唐文凤
朝代：明

亭枕率溪水，高人时往还。自甘心迹静，未叹鬓毛斑。雨暖跳红鲤，风凉下白鹇。优游忘世虑，拄颊饱看山。
题率滨亭·其五
作者：唐文凤
朝代：明

翰墨前朝老，诗书后代孙。萝山近排闼，率水浅当门。地寂名犹胜，亭空扁尚存。扬休能索咏，此意许谁论。
题率滨亭·其四
作者：唐文凤
朝代：明

坦率忘机事，长怀古朴风。徒传遇圯上，何意卧隆中。诗梦空飞鹤，文光尚吐虹。百年访遗迹，云散野亭空。
题玉堂学士图
作者：唐文凤
朝代：明

砚池波暖墨蛟腥，睡起挥毫手不停。天上玉堂春昼永，明朝宣豸写兰亭。
题画
作者：唐文凤
朝代：明

断矶石罅两舟舣，繁木云边孤馆藏。有客读书忘俗虑，绿杨风软日初长。落落长松苍干古，深深幽馆碧窗虚。阶除近水凫鹥集，知是山中晓雨馀。
题画
作者：唐文凤
朝代：明

青山盘盘俯溪水，乱石平沙露洲渚。扁舟一叶泊渔矶，老树秋声作龙语。何人读书坐船头，投竿罢钓丝纶收。小童吹火芦苇湿，酒香鱼美无閒愁。向晚天寒斜日暝，云敛风轻波影净。倦来抛书动清酌，吴歌越歌不堪听。我生欲效张志和，头戴箬笠被青蓑。非熊梦断心已寂，自甘衰老将奈何。
题画·其一
作者：唐文凤
朝代：明

断矶石罅两舟舣，繁木云边孤馆藏。有客读书忘俗虑，绿杨风软日初长。
题画·其二
作者：唐文凤
朝代：明

落落长松苍干古，深深幽馆碧窗虚。阶除近水凫鹥集，知是山中晓雨馀。
题画为芝黄汪志高作
作者：唐文凤
朝代：明

苍松蜕骨虬龙蛰，满地清阴云气湿。山中采药人未归，老翁杖藜童子立。翁来问师日欲西，直疑刘阮仙路迷。寻真未遇兴尽返，武陵空觅桃花溪。至今却忆芝黄墅，松月轩中足清趣。深根伏苓大于人，独荷长镵斸秋雨。
题画牛图二首图有翰林滕王霄留题
作者：唐文凤
朝代：明

三年出宰劝勤耕，䆉稏西风秋雨晴。从此牛閒饱丰草，可无留犊慰民情。犊饱眠云倦不行，平沙过雨草初荣。玉堂亦有归耕志，牛背青山一笛横。
题画牛图二首图有翰林滕王霄留题·其一
作者：唐文凤
朝代：明

三年出宰劝勤耕，䆉稏西风秋雨晴。从此牛閒饱丰草，可无留犊慰民情。
题画牛图二首图有翰林滕王霄留题·其二
作者：唐文凤
朝代：明

犊饱眠云倦不行，平沙过雨草初荣。玉堂亦有归耕志，牛背青山一笛横。
题画马
作者：唐文凤
朝代：明

房星堕地夜流光，却向荥河产骕骦。云雾气蒸疑凤翥，风雷势激若龙骧。九千道里来神异，十二天闲得俊良。好语奚官勤洗刷，鸾舆稳驾御阶长。一骏能空万马群，贰师穷远岂曾闻。影孤不踏瑶池月，气逸将陵玉宇云。首买千金来骏骨，队分五色杂龙文。同州沙苑春风早，丰草烟青牧养勤。骄姿不肯向人嘶，逸气棱棱迅步迟。宝勒缓牵芳草雨，锦鞯轻污落花泥。九衢风掉青丝尾，万里云生碧玉蹄。妙画只今神变化，龙光夜夜贯文奎。
题画马
作者：唐文凤
朝代：明

手控柔缰洗刷阑，曾经渴饮九河乾。太平无事边尘静，好入君王十二闲。鬃振蹄奔势欲驰，龁馀丰草抢头低。平坡树影凉如洗，却忆瑶池月下嘶。
题画马·其一
作者：唐文凤
朝代：明

房星堕地夜流光，却向荥河产骕骦。云雾气蒸疑凤翥，风雷势激若龙骧。九千道里来神异，十二天闲得俊良。好语奚官勤洗刷，鸾舆稳驾御阶长。
题画马·其一
作者：唐文凤
朝代：明

手控柔缰洗刷阑，曾经渴饮九河乾。太平无事边尘静，好入君王十二闲。
题画马·其三
作者：唐文凤
朝代：明

骄姿不肯向人嘶，逸气棱棱迅步迟。宝勒缓牵芳草雨，锦鞯轻污落花泥。九衢风掉青丝尾，万里云生碧玉蹄。妙画只今神变化，龙光夜夜贯文奎。
题画马·其二
作者：唐文凤
朝代：明

一骏能空万马群，贰师穷远岂曾闻。影孤不踏瑶池月，气逸将陵玉宇云。首买千金来骏骨，队分五色杂龙文。同州沙苑春风早，丰草烟青牧养勤。
题画马·其二
作者：唐文凤
朝代：明

鬃振蹄奔势欲驰，龁馀丰草抢头低。平坡树影凉如洗，却忆瑶池月下嘶。
题番人出猎图
作者：唐文凤
朝代：明

塞北天高风蚤寒，将军出猎原野宽。皂旗半捲鹰未放，忍使潜逃狐兔残。左鞬右櫜意气满，骏马翩翩嘶顾影。酒酣梦熟氍毹春，月转穹庐夜初永。驾鹅东飞天宇高，马鸣旷野风萧萧。将军自是射雕手，凭陵志气何太骄。一骏乌云一骏雪，四蹄踏遍天山月。酒酣时听刺刺歌，蒲萄杯深和琼屑。骄骢旋转如惊龙，手挽一石乌号弓。笑撚银箭遥指点，背身射落孤飞鸿。骏龙前行犹返顾，日暮归来足狐兔。醉中慢拨琵琶春，汉月流光湿寒露。青丝手控拳毛騧，边庭雪冷多风沙。锦袍绣鞍貂帽暖，女姬晕酒颜如花。塞下雪飞大于席，掣电追风去无迹。明朝献获单于欢，炙肉行觞酪浆碧。
题番人出猎图·其一
作者：唐文凤
朝代：明

塞北天高风蚤寒，将军出猎原野宽。皂旗半捲鹰未放，忍使潜逃狐兔残。左鞬右櫜意气满，骏马翩翩嘶顾影。酒酣梦熟氍毹春，月转穹庐夜初永。
题番人出猎图·其三
作者：唐文凤
朝代：明

骄骢旋转如惊龙，手挽一石乌号弓。笑撚银箭遥指点，背身射落孤飞鸿。骏龙前行犹返顾，日暮归来足狐兔。醉中慢拨琵琶春，汉月流光湿寒露。
题番人出猎图·其二
作者：唐文凤
朝代：明

驾鹅东飞天宇高，马鸣旷野风萧萧。将军自是射雕手，凭陵志气何太骄。一骏乌云一骏雪，四蹄踏遍天山月。酒酣时听刺刺歌，蒲萄杯深和琼屑。
题番人出猎图·其四
作者：唐文凤
朝代：明

青丝手控拳毛騧，边庭雪冷多风沙。锦袍绣鞍貂帽暖，女姬晕酒颜如花。塞下雪飞大于席，掣电追风去无迹。明朝献获单于欢，炙肉行觞酪浆碧。
题百马图
作者：唐文凤
朝代：明

戴君胸中著金马，拂拭生绢恣挥洒。雄姿百疋吐毫端，艺精肯在韩干下。骁腾八尺俄成龙，宛在同州沙苑中。丰草青青饭暖雨，长空漠漠嘶寒风。或怒交蹄如虎搏，或喜昂身同雀跃。低头已卸白玉鞍，逸气肯受黄金络。倦馀抢地衮轻尘，落花乱点雪满身。掠尾梳鬃浴江水，张唇浮鼻吞河津。方瞳烨烨紫电掣，远道奔驰汗凝血。有时揩树乌啄疮，危梢影动黄昏月。子母回顾恰有恩，搀先退后咸超群。十十五五工异态，出没隐见何纷纭。君不见八龙九逸难再得，白兔飞黄有谁识。遥怜教舞解衔杯，尚诧开元太平日。左骖右骖无复施，四闲五闲随所宜。渥洼异种不复有，千金市骨将奚为。当今圣朝逢至治，卫霍穷兵事边鄙。蒲萄苜蓿朔云深，按图一一献天子。
题石门陈伯仁听泉楼
作者：唐文凤
朝代：明

单居石为门，峥嵘构高阁。地远人迹稀，林深树影薄。急雨晓度山，幽泉夜鸣壑。铿锵满听清，滴沥疑梦落。轻跳飏回飙，直泻下穹崿。寒生袭枕屏，气润入帘箔。于焉谢尘氛，忘机许猿鹤。
题祁门陈友章十景卷 其一 飞龙晓日
作者：唐文凤
朝代：明

金乌啼破扶桑瞑，凌晨刷羽飞龙顶。海云绚綵万丈红，青山都散晴霞影。白头凝睇咸池东，浴光竟属何人功。羲和缓辔且停驭，负暄欲献输微忠。
题祁门陈友章十景卷 其七 峡山朝云
作者：唐文凤
朝代：明

青山冒顶云作巢，两峰势挟同峡高。晓风急雨忽吹散，满地勃勃翻云涛。白衣苍狗变化速，从龙伴鹤无拘束。卷舒怡悦隐者心，不似襄王誇宋玉。
题祁门陈友章十景卷 其三 紫溪桃浪
作者：唐文凤
朝代：明

芳春已破三月中，桃花参差吹暖红。腻香涨雨紫溪阔，霞翻晴浪摇青空。渔郎已去渔舟在，白发避秦秦世改。中流变化神鲤多，日夜朝宗向东海。
题祁门陈友章十景卷 其九 沧溪晚歌
作者：唐文凤
朝代：明

满溪秋波浸霞影，天光压碎玻瓈冷。孤舟载月远浦归，沙鸟惊飞鸥梦醒。披蓑老渔黄发多，鼓枻自唱沧浪歌。数声欸乃未终听，水深风急将奈何。
题祁门陈友章十景卷 其二 历山远汉
作者：唐文凤
朝代：明

雨痕洗净秋容碧，翠泼晴岚晓凝湿。山高不碍河汉流，冷风吹送行云急。登高望远何茫茫，欲吊虞舜思时康。沉吟未尽怀古兴，凤飞不到青天长。
题祁门陈友章十景卷 其五 鼓楼昼晴
作者：唐文凤
朝代：明

晓角吹散行云飞，扶桑枝头日弄辉。晴山凝春得春色，岚光作雨翠扑衣。楼头尘压鼓声静，燕子窥人春昼永。栏干十二转东风，自捲疏帘看花影。
题祁门陈友章十景卷 其八 西峰暮雨
作者：唐文凤
朝代：明

西山山头欲颓日，阴云作昏山已失。子龙翼母归澄湫，秋风捲地波涛立。银竹插空雨脚来，倚栏纵观帘半开。天河疑漏势转急，洗尽埃氛遍九垓。
题祁门陈友章十景卷 其六 藻潭夜月
作者：唐文凤
朝代：明

石潭渊澄小于沼，汞液飞光泻晴昊。蟾娘洗头湿翠云，乱发梳残化文藻。镜波帖帖寒影孤，皎然清冰凝玉壶。冯夷梦愕夜起舞，手中夺得骊龙珠。
题祁门陈友章十景卷 其十 江村夕钓
作者：唐文凤
朝代：明

青山倒衔半边日，江天鸟度烟光夕。霞缕牵丝百尺长，一竿袅袅秋风急。琉璃影滑波无痕，霓纶牛饵鱼不吞。白头贪醉懒归去，芦花香里开清樽。
题祁门陈友章十景卷 其四 芳草烟树
作者：唐文凤
朝代：明

残虹阁住微雨收，晴光倒射芳草洲。嫩绿扶春上溪树，树绕翠烟如水流。凉阴垂垂映渔舫，叶幄搴风疑步阵。碧云不断楚天低，昏昏暝色迷人望。
题祁门陈友章十景卷·飞龙晓日
作者：唐文凤
朝代：明

金乌啼破扶桑瞑，凌晨刷羽飞龙顶。海云绚綵万丈红，青山都散晴霞影。白头凝睇咸池东，浴光竟属何人功。羲和缓辔且停驭，负暄欲献输微忠。雨痕洗净秋容碧，翠泼晴岚晓凝湿。山高不碍河汉流，冷风吹送行云急。登高望远何茫茫，欲吊虞舜思时康。沉吟未尽怀古兴，凤飞不到青天长。芳春已破三月中，桃花参差吹暖红。腻香涨雨紫溪阔，霞翻晴浪摇青空。渔郎已去渔舟在，白发避秦秦世改。中流变化神鲤多，日夜朝宗向东海。残虹阁住微雨收，晴光倒射芳草洲。嫩绿扶春上溪树，树绕翠烟如水流。凉阴垂垂映渔舫，叶幄搴风疑步阵。碧云不断楚天低，昏昏暝色迷人望。晓角吹散行云飞，扶桑枝头日弄辉。晴山凝春得春色，岚光作雨翠扑衣。楼头尘压鼓声静，燕子窥人春昼永。栏干十二转东风，自捲疏帘看花影。石潭渊澄小于沼，汞液飞光泻晴昊。蟾娘洗头湿翠云，乱发梳残化文藻。镜波帖帖寒影孤，皎然清冰凝玉壶。冯夷梦愕夜起舞，手中夺得骊龙珠。青山冒顶云作巢，两峰势挟同峡高。晓风急雨忽吹散，满地勃勃翻云涛。白衣苍狗变化速，从龙伴鹤无拘束。卷舒怡悦隐者心，不似襄王誇宋玉。西山山头欲颓日，阴云作昏山已失。子龙翼母归澄湫，秋风捲地波涛立。银竹插空雨脚来，倚栏纵观帘半开。天河疑漏势转急，洗尽埃氛遍九垓。满溪秋波浸霞影，天光压碎玻瓈冷。孤舟载月远浦归，沙鸟惊飞鸥梦醒。披蓑老渔黄发多，鼓枻自唱沧浪歌。数声欸乃未终听，水深风急将奈何。青山倒衔半边日，江天鸟度烟光夕。霞缕牵丝百尺长，一竿袅袅秋风急。琉璃影滑波无痕，霓纶牛饵鱼不吞。白头贪醉懒归去，芦花香里开清樽。
题秋江捕鱼图
作者：唐文凤
朝代：明

秋江云浮岛屿孤，澄波万顷平若铺。烟收日暮鱼正出，渔人群聚相喧呼。或垂大罾或举网，小船如梭捷来往。天空嗷嗷鸿雁鸣，风轻淅淅菰蒲响。行客步迟心急归，盘湾隔崦通径微。恍类黄州赤壁岸，又疑青山采石矶。我生惯识江湖景，已历风波尘梦醒。短蓑圆笠钓丝轻，结盟鸥鹭从渔隐。酒酣耳热成清歌，吴音越调商声多。羊裘已敝身自老，玉璜未得心如何。令我披图发长啸，满目枫林半残照。东津谁续观鱼篇，少陵曾鼓三巴棹。
题红梅
作者：唐文凤
朝代：明

春沁南枝雨未乾，东风吹暖已消寒。何人点染胭脂裹，疑是嫦娥绛雪丹。
题虎啸风生图
作者：唐文凤
朝代：明

南山虎穴云冥冥，猛兽中居藜藿青。林深谷暗日欲暝，据地大吼风汵汵。黄熊赤豹莫敢触，狡兔妖狐徒自伏。威棱震耀电目光，视雄耽眈欲逐逐。昂头掉尾时欠伸，食麛攫犊秋复春。短衣匹马有李广，折弧堕矢无裴旻。
题赵昌折枝山茶图
作者：唐文凤
朝代：明

江南冰雪苦作寒，万物憔悴无好颜。东皇有意漏消息，先送一颗回春丹。朱砂乱点鹤顶碎，绛裙深染猩血殷。赵昌创法夺天巧，阳和脉脉生毫端。遽能貌取艳丽质，胭脂未洗香云乾。至今没骨久不见，徐熙已矣空长叹。生绡拂拭得奇玩，嫣然疑在山林间。卷图吟罢注双目，彩霞光射青天宽。
题蹴鞠图
作者：唐文凤
朝代：明

李根九泉枝叶萎，五季闰位迭兴衰。戈鋋相寻危易危，后唐承统绪乃微。何烦祝天天已知，夹马营空王气奇。赵家生子龙凤姿，平阳后胤孱弱资。木札兆先人不疑，陈桥仓卒胡尔为。举世群雄竞追随，明良相逢同一时。会合正遇风云期，乘閒且复相娱嬉。军中之乐谅亦宜，青巾白袍大耳儿。历年三百开洪基，紫衣穆穆善容仪。荧煌烛影难逃讥，黑帽绿衫燕尾眉。翩然对蹴手揽衣，相业曹随继萧规。昭辅大面兼丰颐，侧身注目从旁窥。太尉粗俗纷鬓丝，平生羔酒香凝卮。衣色淡黄巾色缁，石郎并肩立不移。是中年老茁白髭，姓名未识知为谁。君臣汗竹声光垂，当时邂逅忘等夷。岂意后世图书之，龙香兔颖含馀悲。煜煜东井奎壁煇，八荒四海咸雍熙。自从感慨歌五噫，故都茫茫黍离离。嗟哉往事不可追，目送飞鸿起遐思。
题道士王贞白小像
作者：唐文凤
朝代：明

碧水丹山物外春，琼楼玉宇绝埃尘。不随跨鹤吹笙去，犹作华阳洞里人。
题邵思谊小景次韵
作者：唐文凤
朝代：明

山含湿翠雨新沐，山下茅茨绕松竹。断矶波萦皱縠纹，喷石飞泉响琼玉。长安几度九鼎迁，桃源风景犹依然。按图卜居傥可得，吾将归隐抛尘缘。
题长江万里图为赵中道赋
作者：唐文凤
朝代：明

一廛老屋城南隅，读书乐道非愚夫。西川有客踏秋雨，访予手把长江图。披图细数经行处，天山白积银为树。冰澌暖沁六月流，雪波怒向三巴注。蜀江溶溶远纡回，巨灵擘破巫峡开。势雄地束不得逞，直走万丈疑奔雷。瞿塘滟滪天下险，巨石双分锐磨剪。盘涡每忧巨浸深，冷喷犹嫌急波浅。人鲊瓮头云结愁，馋蛟昼舞寒风秋。至喜亭边可贳酒，秭归县前仍舣舟。荆湘荡漾平于掌，蒲帆箭疾飞双桨。苍龙山露翠烟中，白虹水接银河上。岳阳楼高明月凉，仙人踏冷鹤背霜。玉箫吹碎丹凤语，宝剑拭动青蛇光。洞庭茫茫接彭蠡，千里相望同尺咫。无情五老苍颜凋，含羞二姑黛鬟美。扬澜潴滀鄱湖宽，水府冯夷严守关。明珠泣坠渊容怨，冰绡织就鲛人闲。枭矶秉灵孙小女，冷风倏度神巫语。客回望尽江东云，鸟归带得淮南雨。须臾放棹下金陵，蓬莱宫阙高崚嶒。黄衣圣人御宸极，紫雾冲霄王气腾。浪游历记万馀里，愕梦惊魂几悲喜。江花江水兴无穷，点染丹青烦画史。赋诗题画心悠然，才思安得如涌泉。酒酣击节唾壶缺，长歌杜陵壮游篇。
题青莲宇为性空上人作
作者：唐文凤
朝代：明

我闻舍卫国，布地皆黄金。□□祇树园，郁郁㫋檀林。澄澄七宝池，涓涓功德水。□□青莲花，非白非红紫。莲生下有根，七窍常玲珑。□□菩提心，了了能相通。莲开中有茎，茎断丝犹系。□□锁子骨，勾连自支缀。莲老上有房，乃孕的实圆。譬如舍利子，凝结金石坚。莲居淤泥内，不受淤泥污。譬如圆通性，略无挂碍故。所以黄面老，比德良似之。嗜爱每趺坐，不倾亦不欹。云何性上人，解构青莲宇。石塘湛澄碧，绀葩点寒翠。莲叶何田田，莲蕊何娟娟。见莲即见佛，慕佛非慕莲。瓣瓣露慈容，朵朵含至性。影摇晓日移，质濯秋波净。有香复有色，香色本非真。欲知无尽意，悟此有漏因。无尽亦归无，有因亦何有。心出万劫先，身居万劫后。柏树解说法，桑叶能通禅。明月我佛道，孤月悬中天。焚香诵法华，好究西来意。合掌问上人，如是复如是。
题颜辉写吕洞宾像
作者：唐文凤
朝代：明

洞庭渺渺秋波阔，袖中三尺青蛇活。朗吟飞度天宇清，黄鹤楼寒桂香发。一声铁笛月色新，葫芦酒熟纯阳春。岂知误落颜辉笔，千载风流前后身。
题马驎桃竹图
作者：唐文凤
朝代：明

翠竹绯桃近水滨，杖藜应是避秦人。缉熙殿上春光永，岂识青城月色新。
马当峡夜泊
作者：唐文凤
朝代：明

夜泊马当峡，潮归龙起风。往来千里外，辛劳五年中。每叹零丁客，多惭矍铄公。天空明月出，故故照孤篷。
马踏石
作者：唐文凤
朝代：明

何年天马下，踏碎石纷纷。迹印荥河种，蹄奔沙苑群。深涵三月浪，乱点一江云。晚泊维舟处，微风酒半醺。
骁将
作者：唐文凤
朝代：明

天赋骁勇姿，世称万人敌。猛奋拔山势，健伸扛鼎力。叱咤声如雷，群马皆辟易。出没声若风，独鸷自搏击。古将应难俦，今人更无匹。伏弩发马陵，烈焰炽赤壁。怒瞋目流电，威震须森戟。镇国矻长城，戍边穷异域。报捷书露布，奏凯驰羽檄。能踵卫霍功，可继关张绩。临阵设兵机，忠君效臣职。会当图云台，千载名烜赫。
鲁港
作者：唐文凤
朝代：明

鲁港停舟处，相逢故老谈。河鱼时泼剌，江燕又呢喃。带雨张帆腹，临风拂剑镡。百年董狐笔，愤死木绵庵。
鸡鸣台和刘通判韵
作者：唐文凤
朝代：明

刘项共筑鸡鸣台，嵯峨百尺应危哉。隆准宽仁有大度，重瞳剽悍非良才。剑光电飞大蛇死，天心已归赤帝子。云起芒砀五色奇，咸阳王气清如水。君不见楚歌已绝荒鸡鸣，悲凤潇潇号五陵。千古兴亡只如此，感叹空令愁思增。
鸣雁篇
作者：唐文凤
朝代：明

雁鸣嘹唳穿云飞，秋风吹老黄芦枝。江南江北九月时，水田菰米食可肥。平沙漠漠罗网稀，年年饮啄忘祸机。南天月色无光晖，孤鸿行断摧翅垂。翩翩不下洲渚非，思乡旅客情依依。几回缄书烦寄之，雁双欲来胡不来，今年与客同春归。
鹤叹
作者：唐文凤
朝代：明

卫公爱鹤久成癖，曾置禄位乘君轩。千年丹熟顶留晕，六月积雪衣无痕。低鸣晓饮璚池水，舞影夜栖琪树园。子晋不归缑氏岭，令威未语城东门。可怜仙质落尘网，竟与凡鸟同争喧。当时怜宠意已极，遂令士卒空衔冤。一朝狄难有谁禦，俛首无声难报恩。沉吟为尔发浩叹，遥天月堕烟生昏。
黄山谣
作者：唐文凤
朝代：明

黄山之高高倚天，三十六峰含紫烟。秋空浸月开金莲，浮邱容成久飞仙。至今尚涌朱砂泉，二仙一笑三千年。海枯石烂陵谷迁，蓬瀛嬉戏何时还。丹室空閟青瑶编，猿吟啾啾鹤翩翩。山灵谁主空凄然，句曲有客抛尘缘。卧云岁久志益坚，御风复返三茅巅，下视齐州九点烟。
五台山·其一
作者：唐文焕
朝代：明
体裁：七言律诗

钟磬泠泠落紫虚，化人宫殿自成居。光生珠树佛灯近，香散石床花雨疏。灵沼月来金镜涌，远山云去翠屏舒。朝簪羁我登临愿，北望清凉思有馀。
五台山·其三
作者：唐文焕
朝代：明
体裁：七言律诗

天风吹上妙高台，满眼山光紫翠开。钟破晚烟清落涧，屐拖春雨厚粘苔。潭边咒钵龙飞出，松下翻经鹤听来。一坐清凉尘不染，浩歌归去更徘徊。
五台山·其二
作者：唐文焕
朝代：明
体裁：七言律诗

振衣曳杖上层峦，台上豪吟老兴宽。地胜有缘方许到，心空无法漫求安。淡烟沧海波光迥，杲日中天塔影团。笑指文殊埋发处，游人常见紫云蟠。
五台山·其五
作者：唐文焕
朝代：明
体裁：七言律诗

上方台榭枕崔嵬，蹑蹬扪萝百转回。鸦度晚林斜背日，龙眠天井暗惊雷。好山如对丹青画，沧海疑倾潋滟杯。归去京华千里外，白云回首万缘灰。
五台山·其六
作者：唐文焕
朝代：明
体裁：七言律诗

笑登绝顶纵遐观，身在穹窿第几峦。花雨织成千片锦，松风酿作九秋寒。眼空海岳尘中小，心悟乾坤劫外宽。他日凤城明月夜，几回飞梦绕台端。
五台山·其四
作者：唐文焕
朝代：明
体裁：七言律诗

淡烟笼树霭苍苍，环绕西台古道傍。月小仰看山势直，天空俯算地形方。泻来圣水迢迢绿，流出仙花片片香。欲叩老僧栖隐处，秘魔岩畔好风光。
夜泊吕城
作者：唐文献
朝代：明
体裁：五言律诗

何处汀洲晚，停桡信楫师。雨馀霞散绮，风静柳垂丝。野寺钟声后，夜潮人语时。劳劳游子意，陇笛不堪吹。
登北固晓望
作者：唐文献
朝代：明
体裁：五言律诗

清晨淩曲磴，一望揽雄图。天堑仍连楚，云帆半入吴。远山笼日气，古寺隔烟芜。自觉登临迥，浑忘旅思孤。
菊
作者：唐文献
朝代：明

西苑宸游地，东篱菊已花。当年誇野色，此日丽天葩。轻白凌寒露，深红映晚霞。秋英疑可茹，无复楚人嗟。
九日海曙楼观练士戏柬同游诸子
作者：唐时升
朝代：明

最陈楼下瞰屯营，九日辕门赤羽明。绮席遥翻弓剑影，清谈杂入鼓鼙声。昨看虎帐心犹壮，曾学龙韬已世平。却笑壮夫投笔意，时清宁作一书生。
侯豫瞻东园二首
作者：唐时升
朝代：明

鹊巢傍檐古木，鱼啼临水长条。暮霭横拖匹练，春冰薄似轻绡。深林已生宿雾，远树犹带斜晖。犬吠邻家社散，鸡栖学舍儿归。
侯豫瞻东园二首·其一
作者：唐时升
朝代：明

鹊巢傍檐古木，鱼啼临水长条。暮霭横拖匹练，春冰薄似轻绡。
侯豫瞻东园二首·其二
作者：唐时升
朝代：明

深林已生宿雾，远树犹带斜晖。犬吠邻家社散，鸡栖学舍儿归。
再过东园二首
作者：唐时升
朝代：明

春暮意无赖，转怜新绿丛。竹阴长欲雨，花气不因风。卧看营巢鸟，行逢结网虫。樱桃三月尽，滴滴欲舒红。知是午潮落，小溪呜咽流。绿萝留薄暮，红叶报深秋。新月远林角，夕阳高树头。平生丘壑意，一到一消忧。
再过东园二首·其一
作者：唐时升
朝代：明

春暮意无赖，转怜新绿丛。竹阴长欲雨，花气不因风。卧看营巢鸟，行逢结网虫。樱桃三月尽，滴滴欲舒红。
再过东园二首·其二
作者：唐时升
朝代：明

知是午潮落，小溪呜咽流。绿萝留薄暮，红叶报深秋。新月远林角，夕阳高树头。平生丘壑意，一到一消忧。
和受之宫詹悼鹤诗二首时将赴朝命
作者：唐时升
朝代：明

城郭人民故宛然，欲栖珠树去翩翩。初疑带箭还山早，正值衔书赴陇年。蕙帐寂寥零夜露，松巢摇落冷朝烟。竟无别语留华表，魂断衡阳紫盖前。碧山学士近岩居，闻说周旋为简书。忽讶九皋声久寂，方知千岁语还虚。华阳瘗处遥为伴，缑岭归期倘告余。惆怅苍苔留足迹，群凫乘雁总纷如。
和受之宫詹悼鹤诗二首时将赴朝命·其一
作者：唐时升
朝代：明

城郭人民故宛然，欲栖珠树去翩翩。初疑带箭还山早，正值衔书赴陇年。蕙帐寂寥零夜露，松巢摇落冷朝烟。竟无别语留华表，魂断衡阳紫盖前。
和受之宫詹悼鹤诗二首时将赴朝命·其二
作者：唐时升
朝代：明

碧山学士近岩居，闻说周旋为简书。忽讶九皋声久寂，方知千岁语还虚。华阳瘗处遥为伴，缑岭归期倘告余。惆怅苍苔留足迹，群凫乘雁总纷如。
和庚子岁五月中从都还阻风规林二首北城新构佛庐余于月夜数过之见城中雾气弥漫渺然如江湖中独高树浮水面耳（录一首）
作者：唐时升
朝代：明

北城鲜人事，颇称幽人居。四邻各无营，出入相于于。近有学佛子，筑室于城隅。我来人定后，寒月满广途。白云起阛阓，浩然若平湖。林莽不复辨，高杨独萧疏。垣壁半未具，讲诵已有余。钟磬发清响，晏坐良如如。
和归田园居六首幽居鲜人事日涉舍后池上有作（录三首）
作者：唐时升
朝代：明

士方不遇时，意气常鞅鞅。野鹤在鸡栖，能无云际想。羽毛正离披，九霄安得往。君看园中蔬，亦因膏雨长。人生何不为，达者贵道广。衡门且栖迟，世人正卤莽。人生无丰约，素位皆可娱。君看公侯第，转眼为丘墟。当时土木丽，焕若天神居。宁知不再世，榛枥生根株。却羡茅茨下，父子得晏如。怡怡灌园者，勤事五亩余。鬻蔬供朝夕，罂罍幸不虚。月明招邻叟，暂能相就无。修竹临清池，平畴带城曲。微风发新凉，时雨方沾足。隔水无人声，琤琤响棋局。宿鸟还故巢，飞蛾越明烛。晚霞挂林端，明旦知晴旭。
和归田园居六首幽居鲜人事日涉舍后池上有作（录三首）·其一
作者：唐时升
朝代：明

士方不遇时，意气常鞅鞅。野鹤在鸡栖，能无云际想。羽毛正离披，九霄安得往。君看园中蔬，亦因膏雨长。人生何不为，达者贵道广。衡门且栖迟，世人正卤莽。
和归田园居六首幽居鲜人事日涉舍后池上有作（录三首）·其三
作者：唐时升
朝代：明

修竹临清池，平畴带城曲。微风发新凉，时雨方沾足。隔水无人声，琤琤响棋局。宿鸟还故巢，飞蛾越明烛。晚霞挂林端，明旦知晴旭。
和归田园居六首幽居鲜人事日涉舍后池上有作（录三首）·其二
作者：唐时升
朝代：明

人生无丰约，素位皆可娱。君看公侯第，转眼为丘墟。当时土木丽，焕若天神居。宁知不再世，榛枥生根株。却羡茅茨下，父子得晏如。怡怡灌园者，勤事五亩余。鬻蔬供朝夕，罂罍幸不虚。月明招邻叟，暂能相就无。
和形影神三首陶苏皆言日月灯影余兼言水镜影
作者：唐时升
朝代：明

匆匆百年内，美好能几时。容华日消歇，我与尔共之。今既异畴昔，后当异今兹。百川东赴海，宁有西归期？烈士云徇名，千载令人思。死者已冥漠，生者空涟洏。身名孰亲疏，此语不复疑。举酒相对尽，奚待劝酬辞。遭遇有穷通，希世有巧拙。念子实劳生，我于兹事绝。蹙额宁有忧，开颜亦非悦。万变纷在前，何尝起分别。诸佛说无心，我已久寂灭。试置水火间，了不知濡热。岂若形与神，太用有敝竭。子饮我颓然，唯此意劣劣。我居四大中，正如衣中著。我岂好往来，衣当有新故。道家贵久生，谓当长相附。竺乾大导师，广说无生语。亦知海有岸，不识津梁处。遂与二子偕，万劫每同住。如在百戏场，好丑安可数。贤愚贵贱间，头面无不具。工拙我为之，令子蒙毁誉。毁誉亦非真，会当随子去。苟悟万缘空，夫何忧何惧。一醉能几时，何以消百虑。
和形影神三首陶苏皆言日月灯影余兼言水镜影·其一
作者：唐时升
朝代：明

匆匆百年内，美好能几时。容华日消歇，我与尔共之。今既异畴昔，后当异今兹。百川东赴海，宁有西归期？烈士云徇名，千载令人思。死者已冥漠，生者空涟洏。身名孰亲疏，此语不复疑。举酒相对尽，奚待劝酬辞。
和形影神三首陶苏皆言日月灯影余兼言水镜影·其三
作者：唐时升
朝代：明

我居四大中，正如衣中著。我岂好往来，衣当有新故。道家贵久生，谓当长相附。竺乾大导师，广说无生语。亦知海有岸，不识津梁处。遂与二子偕，万劫每同住。如在百戏场，好丑安可数。贤愚贵贱间，头面无不具。工拙我为之，令子蒙毁誉。毁誉亦非真，会当随子去。苟悟万缘空，夫何忧何惧。一醉能几时，何以消百虑。
和形影神三首陶苏皆言日月灯影余兼言水镜影·其二
作者：唐时升
朝代：明

遭遇有穷通，希世有巧拙。念子实劳生，我于兹事绝。蹙额宁有忧，开颜亦非悦。万变纷在前，何尝起分别。诸佛说无心，我已久寂灭。试置水火间，了不知濡热。岂若形与神，太用有敝竭。子饮我颓然，唯此意劣劣。
和拟古九首从京师归以篇籍自娱有感辄赋（录三首）
作者：唐时升
朝代：明

昔我登泰山，长啸望八荒。上为仙人宅，下有王者堂。宇宙定广狭，目极唯苍茫。皇王疆理迹，英雄战争场。神魂赴东岳，体魄归北邙。成毁既反覆，是非随低昂。归来长太息，无意营四方。幽居诚寂寞，亦幸无感伤。茫茫宇宙内，美者长不完。玄豹裁为裘，紫貂制为冠。岂以文采姿，助人为容颜。所以养志者，蓬累甘抱关。胸中俶傥意，微见于毫端。赵璧宁肯献，隋珠讵轻弹。尚父维鹰扬，不如铩羽鸾。编茅茹木实，聊以御饥寒。高山不可至，景行良在兹。彬彬七十子，乃幸生同时。大道若河汉，微言辨渑淄。安得游其间，北面质所疑。循循善诱人，岂在多言辞。末世骋私辩，徒令乱人思。小言必破义，愚者长受欺。一唱复百和，乱丝更棼之。遂遗无穷祸，烈火及书诗。
和拟古九首从京师归以篇籍自娱有感辄赋（录三首）·其一
作者：唐时升
朝代：明

昔我登泰山，长啸望八荒。上为仙人宅，下有王者堂。宇宙定广狭，目极唯苍茫。皇王疆理迹，英雄战争场。神魂赴东岳，体魄归北邙。成毁既反覆，是非随低昂。归来长太息，无意营四方。幽居诚寂寞，亦幸无感伤。
和拟古九首从京师归以篇籍自娱有感辄赋（录三首）·其三
作者：唐时升
朝代：明

高山不可至，景行良在兹。彬彬七十子，乃幸生同时。大道若河汉，微言辨渑淄。安得游其间，北面质所疑。循循善诱人，岂在多言辞。末世骋私辩，徒令乱人思。小言必破义，愚者长受欺。一唱复百和，乱丝更棼之。遂遗无穷祸，烈火及书诗。
和拟古九首从京师归以篇籍自娱有感辄赋（录三首）·其二
作者：唐时升
朝代：明

茫茫宇宙内，美者长不完。玄豹裁为裘，紫貂制为冠。岂以文采姿，助人为容颜。所以养志者，蓬累甘抱关。胸中俶傥意，微见于毫端。赵璧宁肯献，隋珠讵轻弹。尚父维鹰扬，不如铩羽鸾。编茅茹木实，聊以御饥寒。
和杂诗十一首雨潦不歇独居一室多忧生之嗟（录七首）
作者：唐时升
朝代：明

大海一浮沤，世界一微尘。何异六合间，置此七尺身。百年若一梦，恋恋此六亲。正如逆旅中，殷勤会四邻。离合难为常，匪夕唯伊晨。愚者勿复道，嗟彼英雄人。建节清三边，扬旗定五岭。百代夸功勋，朝夕恋光景。万再争春晴，谁免秋露冷。荣枯各有时，昼短苦夜永。达人当芬华，无异镜中影。饥虎不令怒，狂象不令骋。扰扰黄埃中，殷然虚室静。天道诚辽远，智者胡可量。五行主灾异，至今数京房。明知水泉涌，道人祸未央。淹速有常限，如寒暑阴阳。安用术数为，先事迫中肠。熙熙二百年，朝野当丰豫。凤鸾方颉颃，群雀亦争翥。黄鹤生林中，踌躇独不去。岂敢思乘轩，兼怀矰缴虑。芃芃禾黍秋，鸡骛俱晏如。六翮将安施，长依蓬蒿住。风飙起无时，未审安巢处。莫作九皋鸣，有生实多惧。稼穑须乘时，今已日月迫。渍体泥涂中，束手眺阡陌。所望二麦黄，敢希粳粮白。鼠入牛角中，渐觉生计窄。回头视室家，惘惘如过客。勿为造次谋，犹当守田宅。人生百年内，忧乐千万端。念念不相袭，长与岁月迁。暮年壮心歇，欲入名山巅。缉草为冬裘，拾穗充朝餐。未尽生灭相，且断恩爱缘。俗儒难与语，三复西来篇。东南神仙宅，灵异唯会稽。神禹治水毕，玉书藏中崖。何当有朱雀，衔以置我怀。百神各就役，九州再缝弥。虽苦淫潦事，父子不相离。支祁欲踯躅，俯首重受羁。三农各饱饭，两税亦不亏。
和杂诗十一首雨潦不歇独居一室多忧生之嗟（录七首）·其一
作者：唐时升
朝代：明

大海一浮沤，世界一微尘。何异六合间，置此七尺身。百年若一梦，恋恋此六亲。正如逆旅中，殷勤会四邻。离合难为常，匪夕唯伊晨。愚者勿复道，嗟彼英雄人。
和杂诗十一首雨潦不歇独居一室多忧生之嗟（录七首）·其七
作者：唐时升
朝代：明

东南神仙宅，灵异唯会稽。神禹治水毕，玉书藏中崖。何当有朱雀，衔以置我怀。百神各就役，九州再缝弥。虽苦淫潦事，父子不相离。支祁欲踯躅，俯首重受羁。三农各饱饭，两税亦不亏。
和杂诗十一首雨潦不歇独居一室多忧生之嗟（录七首）·其三
作者：唐时升
朝代：明

天道诚辽远，智者胡可量。五行主灾异，至今数京房。明知水泉涌，道人祸未央。淹速有常限，如寒暑阴阳。安用术数为，先事迫中肠。
和杂诗十一首雨潦不歇独居一室多忧生之嗟（录七首）·其二
作者：唐时升
朝代：明

建节清三边，扬旗定五岭。百代夸功勋，朝夕恋光景。万再争春晴，谁免秋露冷。荣枯各有时，昼短苦夜永。达人当芬华，无异镜中影。饥虎不令怒，狂象不令骋。扰扰黄埃中，殷然虚室静。
和杂诗十一首雨潦不歇独居一室多忧生之嗟（录七首）·其五
作者：唐时升
朝代：明

稼穑须乘时，今已日月迫。渍体泥涂中，束手眺阡陌。所望二麦黄，敢希粳粮白。鼠入牛角中，渐觉生计窄。回头视室家，惘惘如过客。勿为造次谋，犹当守田宅。
和杂诗十一首雨潦不歇独居一室多忧生之嗟（录七首）·其六
作者：唐时升
朝代：明

人生百年内，忧乐千万端。念念不相袭，长与岁月迁。暮年壮心歇，欲入名山巅。缉草为冬裘，拾穗充朝餐。未尽生灭相，且断恩爱缘。俗儒难与语，三复西来篇。
和杂诗十一首雨潦不歇独居一室多忧生之嗟（录七首）·其四
作者：唐时升
朝代：明

熙熙二百年，朝野当丰豫。凤鸾方颉颃，群雀亦争翥。黄鹤生林中，踌躇独不去。岂敢思乘轩，兼怀矰缴虑。芃芃禾黍秋，鸡骛俱晏如。六翮将安施，长依蓬蒿住。风飙起无时，未审安巢处。莫作九皋鸣，有生实多惧。
和沈公路除夕元旦诗六首 其一 己未除夕
作者：唐时升
朝代：明

家家守岁共欢然，明日相过又问年。金剪夜深犹缀彩，布衾春暖欲除绵。儿童置祭酬诗稿，店舍携灯索酒钱。寄语闭关高卧客，阳和入骨病应痊。
和沈公路除夕元旦诗六首 其三 辛酉元旦
作者：唐时升
朝代：明

长安十丈马头尘，曾向朱门隐逸民。岁月屡迁空有舌，风流凋谢若亡唇。重阴尚远芳菲节，淑气先凭曲米春。暗忆当年车马客，只今同作白头人。
和沈公路除夕元旦诗六首 其二 庚申元旦
作者：唐时升
朝代：明

漫说东郊物候新，江城冬半已阳春。旌旄合队争穿市，粉黛生香欲染人。日暖游鱼蘋叶舞，烟藏语鸟柳条匀。遥知玄晏先生坐，百轴缣缃正绕身。
和沈公路除夕元旦诗六首 其五 辛酉除夕
作者：唐时升
朝代：明

水暖池塘荇藻浮，鸬鹚晒羽立滩头。营巢喜鹊群相护，墐户阴虫尚自囚。野雀入帘将子至，游蜂闻酒傍人求。春来五日韶光动，梅柳芳菲媚小楼。
和沈公路除夕元旦诗六首 其六 壬戌元旦
作者：唐时升
朝代：明

休嗟身世久相暌，且喜儿曹笑语齐。鱼负断冰生暗浪，乌啼当户啄空泥。平胡自昔陈三策，避乱还须付一犁。此日紫宸朝贺客，宁知漆女叹中闺。
和沈公路除夕元旦诗六首 其四 辛酉除夕
作者：唐时升
朝代：明

雨中街鼓不闻声，屡望东方尚未明。此夜已知阳道长，频年难见泰阶平。相逢父老忧加赋，欲遣儿曹出践更。豺虎纵横愁道路，东南处处急征兵。
和沈公路除夕元旦诗六首 其四 辛酉除夕
作者：唐时升
朝代：明

雨中街鼓不闻声，屡望东方尚未明。此夜已知阳道长，频年难见泰阶平。相逢父老忧加赋，欲遣儿曹出践更。豺虎纵横愁道路，东南处处急征兵。水暖池塘荇藻浮，鸬鹚晒羽立滩头。营巢喜鹊群相护，墐户阴虫尚自囚。野雀入帘将子至，游蜂闻酒傍人求。春来五日韶光动，梅柳芳菲媚小楼。
和沈石田先生咏落花二首
作者：唐时升
朝代：明

三月风烟到处新，渐愁佳丽化为尘。重遮去路如留客，转入中堂乱打人。帘外翩跹呈妙舞，枕边宛转学横陈。为君憔悴君应恨，何不为欢及早春。绝代佳人奈老何，千红万紫尽婆娑。好天良夜三通角，寒食清明一掷梭。罗袖几回承不着，绣鞋频避踏还多。春光摇荡江南北，泪落长秋月下歌。
和沈石田先生咏落花二首·其一
作者：唐时升
朝代：明

三月风烟到处新，渐愁佳丽化为尘。重遮去路如留客，转入中堂乱打人。帘外翩跹呈妙舞，枕边宛转学横陈。为君憔悴君应恨，何不为欢及早春。
和沈石田先生咏落花二首·其二
作者：唐时升
朝代：明

绝代佳人奈老何，千红万紫尽婆娑。好天良夜三通角，寒食清明一掷梭。罗袖几回承不着，绣鞋频避踏还多。春光摇荡江南北，泪落长秋月下歌。
和饮酒二十首初夏天气微热方不欲饮偶龚仲和邀看园中新绿出所藏名酒意甚乐之次日捉笔和渊明先生饮酒诗数篇与索一樽独酌会雨窗无事遂尽和其韵（录十五首）
作者：唐时升
朝代：明

我本磊落人，忧患缠绵之。唯逢酣饮处，亦有开眉时。暮年学恬淡，意复不在兹。昨宵遇名酒，旷然散群疑。滞雨苦寥落，一杯思自持。日夕拥群籍，里巷如空山。偶逢会心处，思与古人言。古人去已远，近者乃千年。不如营一醉，妙理默已传。碌碌徇世务，笑语非中情。贪夫营刀锥，烈士徇声名。生人谁不死，愚者慕长生。何如饮醇酒，宠辱可不惊。岂云合大道，免使块垒成。黄鹄奋六翮，万里恣高飞。风飙忽震荡，时念故巢悲。啾啾田野雀，禾黍相因依。朝来不自慎，竟逐虞罗归。吾道将安从，矧已齿发衰。圣人不数数，莫与贤人违。昔在少年场，终夜歌呼喧。相将酩酊去，月落城西偏。风流云散后，酒垆邈河山。君家素爱客，朝往常暮还。良酝倘可分，独酌当晤言。词客相夸大，子虚与亡是。云梦今萧条，上林竟残毁。寓言诚无当，世事亦复尔。所以鹿裘翁，无心羡纨绮。清和惟首夏，百卉扬菁英。有酒不自醉，无乃非人情。丹霞映四野，白日将西倾。中庭细草中，蝈蛄相应鸣。微月堪徘徊，蚊蚋犹未生。东海有贫士，本非希世姿。独立龙门桐，百尺无旁枝。中含宫徵音，其外则无奇。弃置沟渎中，屈辱无不为。犹然自偃蹇，麒麟安可羁。闲居唯恐卧，展卷常心开，俯仰千载间，万感集中怀。古之英雄人，亦苦时命乖。吾谋适不用，蓬累何栖栖。神龙岂无翼，有时蟠深泥。遭逢一语合，意若金石谐。当其不遇日，郁郁宁非迷。达人贵委顺，天命不可回。避焚于水涘，避溺于山隅。此计未必然，忧患实多途。前为荣贵引，后有贫贱驱。所以达者心，止足不愿余。仲蔚今何归，吾欲从之居。贫贱难久居，固穷亦有道。有酒且为欢，居常以待老。朝华既夕萎，春荣亦秋槁。造物于群生，安能尽美好。回视灵台中，中有不贪宝。孰知被褐徒，光辉照四表。文若王佐略，奋身出匡时。中散学养生，祸起危言辞。二子岂不贤，杀身良在兹。吉凶非人谋，信矣不复疑。庄生言鞭后，此语亦我欺。唯当酌斗酒，陶然任所之。人生欢乐趣，不必求异境。三杯恍然醉，一枕憬然醒。此意不能言，当时心自领。春雨麦成粒，秋风黍垂颖。计我终岁需，谁能与五秉。鸠能知天雨，鹊能知天风。嗟哉此微禽，托命风雨中。用志久不分，遂与造物通。吾亦晚有闻，天道犹张弓。小儒各标榜，百伪无一真。圣人虽复起，难使醨酒醇。竺乾天人师，日月万古新。法像自东汉，翻译盛西秦。晶晶第二月，扰扰虚空尘。当时广长舌，论说亦已勤。众生日蚩蚩，苦乐从冤亲。彼海亦有岸，何人独知津。从来解义趣，涕泣常沾巾。醉中逃禅客，恐非三乘人。
和饮酒二十首初夏天气微热方不欲饮偶龚仲和邀看园中新绿出所藏名酒意甚乐之次日捉笔和渊明先生饮酒诗数篇与索一樽独酌会雨窗无事遂尽和其韵（录十五首）·其一
作者：唐时升
朝代：明
体裁：古风

我本磊落人，忧患缠绵之。唯逢酣饮处，亦有开眉时。暮年学恬淡，意复不在兹。昨宵遇名酒，旷然散群疑。滞雨苦寥落，一杯思自持。
和饮酒二十首初夏天气微热方不欲饮偶龚仲和邀看园中新绿出所藏名酒意甚乐之次日捉笔和渊明先生饮酒诗数篇与索一樽独酌会雨窗无事遂尽和其韵（录十五首）·其七
作者：唐时升
朝代：明

清和惟首夏，百卉扬菁英。有酒不自醉，无乃非人情。丹霞映四野，白日将西倾。中庭细草中，蝈蛄相应鸣。微月堪徘徊，蚊蚋犹未生。
和饮酒二十首初夏天气微热方不欲饮偶龚仲和邀看园中新绿出所藏名酒意甚乐之次日捉笔和渊明先生饮酒诗数篇与索一樽独酌会雨窗无事遂尽和其韵（录十五首）·其三
作者：唐时升
朝代：明

碌碌徇世务，笑语非中情。贪夫营刀锥，烈士徇声名。生人谁不死，愚者慕长生。何如饮醇酒，宠辱可不惊。岂云合大道，免使块垒成。
和饮酒二十首初夏天气微热方不欲饮偶龚仲和邀看园中新绿出所藏名酒意甚乐之次日捉笔和渊明先生饮酒诗数篇与索一樽独酌会雨窗无事遂尽和其韵（录十五首）·其九
作者：唐时升
朝代：明

闲居唯恐卧，展卷常心开，俯仰千载间，万感集中怀。古之英雄人，亦苦时命乖。吾谋适不用，蓬累何栖栖。神龙岂无翼，有时蟠深泥。遭逢一语合，意若金石谐。当其不遇日，郁郁宁非迷。达人贵委顺，天命不可回。
和饮酒二十首初夏天气微热方不欲饮偶龚仲和邀看园中新绿出所藏名酒意甚乐之次日捉笔和渊明先生饮酒诗数篇与索一樽独酌会雨窗无事遂尽和其韵（录十五首）·其二
作者：唐时升
朝代：明

日夕拥群籍，里巷如空山。偶逢会心处，思与古人言。古人去已远，近者乃千年。不如营一醉，妙理默已传。
和饮酒二十首初夏天气微热方不欲饮偶龚仲和邀看园中新绿出所藏名酒意甚乐之次日捉笔和渊明先生饮酒诗数篇与索一樽独酌会雨窗无事遂尽和其韵（录十五首）·其五
作者：唐时升
朝代：明

昔在少年场，终夜歌呼喧。相将酩酊去，月落城西偏。风流云散后，酒垆邈河山。君家素爱客，朝往常暮还。良酝倘可分，独酌当晤言。
和饮酒二十首初夏天气微热方不欲饮偶龚仲和邀看园中新绿出所藏名酒意甚乐之次日捉笔和渊明先生饮酒诗数篇与索一樽独酌会雨窗无事遂尽和其韵（录十五首）·其八
作者：唐时升
朝代：明

东海有贫士，本非希世姿。独立龙门桐，百尺无旁枝。中含宫徵音，其外则无奇。弃置沟渎中，屈辱无不为。犹然自偃蹇，麒麟安可羁。
和饮酒二十首初夏天气微热方不欲饮偶龚仲和邀看园中新绿出所藏名酒意甚乐之次日捉笔和渊明先生饮酒诗数篇与索一樽独酌会雨窗无事遂尽和其韵（录十五首）·其六
作者：唐时升
朝代：明

词客相夸大，子虚与亡是。云梦今萧条，上林竟残毁。寓言诚无当，世事亦复尔。所以鹿裘翁，无心羡纨绮。
和饮酒二十首初夏天气微热方不欲饮偶龚仲和邀看园中新绿出所藏名酒意甚乐之次日捉笔和渊明先生饮酒诗数篇与索一樽独酌会雨窗无事遂尽和其韵（录十五首）·其十
作者：唐时升
朝代：明

避焚于水涘，避溺于山隅。此计未必然，忧患实多途。前为荣贵引，后有贫贱驱。所以达者心，止足不愿余。仲蔚今何归，吾欲从之居。
和饮酒二十首初夏天气微热方不欲饮偶龚仲和邀看园中新绿出所藏名酒意甚乐之次日捉笔和渊明先生饮酒诗数篇与索一樽独酌会雨窗无事遂尽和其韵（录十五首）·其十一
作者：唐时升
朝代：明

贫贱难久居，固穷亦有道。有酒且为欢，居常以待老。朝华既夕萎，春荣亦秋槁。造物于群生，安能尽美好。回视灵台中，中有不贪宝。孰知被褐徒，光辉照四表。
和饮酒二十首初夏天气微热方不欲饮偶龚仲和邀看园中新绿出所藏名酒意甚乐之次日捉笔和渊明先生饮酒诗数篇与索一樽独酌会雨窗无事遂尽和其韵（录十五首）·其十三
作者：唐时升
朝代：明

人生欢乐趣，不必求异境。三杯恍然醉，一枕憬然醒。此意不能言，当时心自领。春雨麦成粒，秋风黍垂颖。计我终岁需，谁能与五秉。
和饮酒二十首初夏天气微热方不欲饮偶龚仲和邀看园中新绿出所藏名酒意甚乐之次日捉笔和渊明先生饮酒诗数篇与索一樽独酌会雨窗无事遂尽和其韵（录十五首）·其十二
作者：唐时升
朝代：明

文若王佐略，奋身出匡时。中散学养生，祸起危言辞。二子岂不贤，杀身良在兹。吉凶非人谋，信矣不复疑。庄生言鞭后，此语亦我欺。唯当酌斗酒，陶然任所之。
和饮酒二十首初夏天气微热方不欲饮偶龚仲和邀看园中新绿出所藏名酒意甚乐之次日捉笔和渊明先生饮酒诗数篇与索一樽独酌会雨窗无事遂尽和其韵（录十五首）·其十五
作者：唐时升
朝代：明

小儒各标榜，百伪无一真。圣人虽复起，难使醨酒醇。竺乾天人师，日月万古新。法像自东汉，翻译盛西秦。晶晶第二月，扰扰虚空尘。当时广长舌，论说亦已勤。众生日蚩蚩，苦乐从冤亲。彼海亦有岸，何人独知津。从来解义趣，涕泣常沾巾。醉中逃禅客，恐非三乘人。
和饮酒二十首初夏天气微热方不欲饮偶龚仲和邀看园中新绿出所藏名酒意甚乐之次日捉笔和渊明先生饮酒诗数篇与索一樽独酌会雨窗无事遂尽和其韵（录十五首）·其十四
作者：唐时升
朝代：明

鸠能知天雨，鹊能知天风。嗟哉此微禽，托命风雨中。用志久不分，遂与造物通。吾亦晚有闻，天道犹张弓。
和饮酒二十首初夏天气微热方不欲饮偶龚仲和邀看园中新绿出所藏名酒意甚乐之次日捉笔和渊明先生饮酒诗数篇与索一樽独酌会雨窗无事遂尽和其韵（录十五首）·其四
作者：唐时升
朝代：明

黄鹄奋六翮，万里恣高飞。风飙忽震荡，时念故巢悲。啾啾田野雀，禾黍相因依。朝来不自慎，竟逐虞罗归。吾道将安从，矧已齿发衰。圣人不数数，莫与贤人违。
咏雁字二十四首（录九首）
作者：唐时升
朝代：明

蒹葭白露早纷纷，上下参差意象分。朔漠南来应累译，衡阳北望尽同文。方思坐卧观三日，又见纡回作五云。一一总成龙凤质，可教容易换鹅群。一行迢递映清秋，真似云烟落纸流。俄作蜂腰俄鹤膝，亦为虿尾亦蚕头。来传塞北征夫恨，去写城南少妇愁。闻说书成天雨粟，应无岁暮稻粱谋。一夜风霜过洞庭，莫徭惆怅羡冥冥。芦洲掩映成飞白，竹坞回翔欲杀青。右转正如秦代玺，横行疑写梵王经。君归直向燕然去，且为皇家好勒铭。翩翩六翮破寒烟，初月纤纤列宿悬。雨后模糊浓淡墨，风前断续短长篇。彩霞净拭红丝砚，银汉平铺白地笺。自罢结绳书契起，怜君长在网罗边。黄昏风雨黯东西，何事皇皇不肯栖。共指漂鸾兼泊凤，难分野鹜与家鸡。影过平嶂如书壁，声落前汀似印泥。谁把文章移北斗，君家兄弟羽毛齐。漠北湖南万里通，年年为客任长风。饮时渴骥奔泉上，栖处惊蛇入草中。空里作书皆咄咄，日来多暇不匆匆。张芝自有凌云意，莫比藏真老秃翁。远拂残霞搅断云，始知笔阵扫千军。元常法备皆三折，阿买诗成写八分。赋客近为离合体，经生能辨古今文。危峰阻日君须记，陇首群飞背夕曛。
咏雁字二十四首（录九首）·其一
作者：唐时升
朝代：明

蒹葭白露早纷纷，上下参差意象分。朔漠南来应累译，衡阳北望尽同文。方思坐卧观三日，又见纡回作五云。一一总成龙凤质，可教容易换鹅群。
咏雁字二十四首（录九首）·其七
作者：唐时升
朝代：明

远拂残霞搅断云，始知笔阵扫千军。元常法备皆三折，阿买诗成写八分。赋客近为离合体，经生能辨古今文。危峰阻日君须记，陇首群飞背夕曛。
咏雁字二十四首（录九首）·其三
作者：唐时升
朝代：明

一夜风霜过洞庭，莫徭惆怅羡冥冥。芦洲掩映成飞白，竹坞回翔欲杀青。右转正如秦代玺，横行疑写梵王经。君归直向燕然去，且为皇家好勒铭。
咏雁字二十四首（录九首）·其二
作者：唐时升
朝代：明

一行迢递映清秋，真似云烟落纸流。俄作蜂腰俄鹤膝，亦为虿尾亦蚕头。来传塞北征夫恨，去写城南少妇愁。闻说书成天雨粟，应无岁暮稻粱谋。
咏雁字二十四首（录九首）·其五
作者：唐时升
朝代：明

黄昏风雨黯东西，何事皇皇不肯栖。共指漂鸾兼泊凤，难分野鹜与家鸡。影过平嶂如书壁，声落前汀似印泥。谁把文章移北斗，君家兄弟羽毛齐。
咏雁字二十四首（录九首）·其六
作者：唐时升
朝代：明

漠北湖南万里通，年年为客任长风。饮时渴骥奔泉上，栖处惊蛇入草中。空里作书皆咄咄，日来多暇不匆匆。张芝自有凌云意，莫比藏真老秃翁。
咏雁字二十四首（录九首）·其四
作者：唐时升
朝代：明

翩翩六翮破寒烟，初月纤纤列宿悬。雨后模糊浓淡墨，风前断续短长篇。彩霞净拭红丝砚，银汉平铺白地笺。自罢结绳书契起，怜君长在网罗边。
园中十首
作者：唐时升
朝代：明

秋高寒露至，旭日犹融融。蠛蠓出阡陌，弥漫百步中。或盘旋如硙，或下上如舂。舂者天将雨，硙者天将风。嗟彼旦暮间，安知造物工。春气感鸣禽，秋至动阴虫。时来不自由，物理将无同。所以达士心，委运以固穷。自为灌园子，职在耒耜间。秋来耕耨罢，独往仍独还。河水清且涟，紫蓼被其湾。踌躇落日下，聊用娱心颜。瓠叶黄以萎，其下生茅菅。遂恐穿堤岸，嘉蔬受扳援。丁宁戒僮仆，耰锄当宿闲。晏安不可为，古称稼穑艰。旟鹆出林莽，羽翮半摧残。于人两无猜，终朝自盘桓。仰若有所语，俯若有所干。日暮相随归，彳亍绕檐端。朝鸣随所止，夜宿随所安。本非云霄姿，不必慕高骞。永无鹰鹯患，勿羞鸡鹜餐。居贫不学俭，居卑不学恭。末流多忧患，如在枳棘丛。我生何不辰，少小遘闵凶。家贫自力作，岁入方下农。岂无当世志，凤鸟不可逢。沟壑常在念，自比冶家佣。里中诸故旧，不厌相过从。朝欢或列鼎，夕宴时鸣钟。心知非其分，临乐独冲冲。常恐诸子辈，耳目艳纤醲。忘其贫且贱，放志以雍容。勉思庶人职，聊用蔽寒宗。郁郁千尺松，所忧斧与斨。离离三寸草，所患牛与羊。圣贤逢浊世，处身复何当。高明畏摧折，忠信虞毁伤。祸福诚无门，天道宁有常。幸逢小丰岁，既饱无太康。谨身以节用，暇则谈先王。为善实良图，敢谓有余庆。昔我游京华，达者日晤言。著书三公第，开宴七贵园。中心既无营，澹若蓬筚门。归来始环堵，无计以自温。批葱疏平圃，种薤满高原。不辞筋力尽，所苦人事繁。虽有方丈食，不如一壶飧。非力不自食，大哉此道尊。南国有遣老，被服蕙与蘅。驾言和銮谐，行有玉佩鸣。当昼经康衢，猘狗忽喤喤。归来独深念，中心久怦怦。老氏有遗训，含德比于婴。鸷鸟不能搏，猛兽不能撄。吾有异心乎，何以得此声。君子慎终始，为善无近名。苟能保玄德，万物莫与争。幸无以一眚，造次易平生。鹤鸣在林樾，山谷有遗音。置之阛阓间，三载如病瘖。禽鸟自有适，人亦自有心。嗟余实鄙夫，翰墨非所任。废书动旬月，篇籍皆凝尘。唯于场圃内，时时发长吟。澹如酌玄酒，锵若调素琴。为语二三子，幽赏宜共寻。鲁国有嫠妇，太息有余悲。岂惟忧宗国，我爱我园葵。忆昨三韩外，六载悬王师。太仓三百万，辇送沧海湄。今闻五将军，肆伐西南夷。狐兔恋窟穴，此岂关安危。传闻中朝议，何当恤疮痍。戎车久不驾，今且数驱驰。六军百战后，四夷不能支。旨哉诚高策，但恐中土疲。吾闻圣人言，佳兵不可为。梅实须五春，橘实须六秋。人命须臾间，敢保数载谋。邻叟笑谓余，君言亦何偷。苟非勤封殖，白首见无由。繁英媚雪下，美实随霜收。昔在包山麓，终日长夷犹。既无买山资，曷不营故丘。森森寻丈材，散布林塘幽。爱兹岁寒质，增我旸雨忧。倘保黄发期，会见荫平畴。叮咛语稚子，篱落须绸缪。
园中十首·其一
作者：唐时升
朝代：明

秋高寒露至，旭日犹融融。蠛蠓出阡陌，弥漫百步中。或盘旋如硙，或下上如舂。舂者天将雨，硙者天将风。嗟彼旦暮间，安知造物工。春气感鸣禽，秋至动阴虫。时来不自由，物理将无同。所以达士心，委运以固穷。
园中十首·其七
作者：唐时升
朝代：明

南国有遣老，被服蕙与蘅。驾言和銮谐，行有玉佩鸣。当昼经康衢，猘狗忽喤喤。归来独深念，中心久怦怦。老氏有遗训，含德比于婴。鸷鸟不能搏，猛兽不能撄。吾有异心乎，何以得此声。君子慎终始，为善无近名。苟能保玄德，万物莫与争。幸无以一眚，造次易平生。
园中十首·其三
作者：唐时升
朝代：明

旟鹆出林莽，羽翮半摧残。于人两无猜，终朝自盘桓。仰若有所语，俯若有所干。日暮相随归，彳亍绕檐端。朝鸣随所止，夜宿随所安。本非云霄姿，不必慕高骞。永无鹰鹯患，勿羞鸡鹜餐。
园中十首·其九
作者：唐时升
朝代：明

鲁国有嫠妇，太息有余悲。岂惟忧宗国，我爱我园葵。忆昨三韩外，六载悬王师。太仓三百万，辇送沧海湄。今闻五将军，肆伐西南夷。狐兔恋窟穴，此岂关安危。传闻中朝议，何当恤疮痍。戎车久不驾，今且数驱驰。六军百战后，四夷不能支。旨哉诚高策，但恐中土疲。吾闻圣人言，佳兵不可为。
园中十首·其二
作者：唐时升
朝代：明

自为灌园子，职在耒耜间。秋来耕耨罢，独往仍独还。河水清且涟，紫蓼被其湾。踌躇落日下，聊用娱心颜。瓠叶黄以萎，其下生茅菅。遂恐穿堤岸，嘉蔬受扳援。丁宁戒僮仆，耰锄当宿闲。晏安不可为，古称稼穑艰。
园中十首·其五
作者：唐时升
朝代：明

郁郁千尺松，所忧斧与斨。离离三寸草，所患牛与羊。圣贤逢浊世，处身复何当。高明畏摧折，忠信虞毁伤。祸福诚无门，天道宁有常。幸逢小丰岁，既饱无太康。谨身以节用，暇则谈先王。为善实良图，敢谓有余庆。
园中十首·其八
作者：唐时升
朝代：明

鹤鸣在林樾，山谷有遗音。置之阛阓间，三载如病瘖。禽鸟自有适，人亦自有心。嗟余实鄙夫，翰墨非所任。废书动旬月，篇籍皆凝尘。唯于场圃内，时时发长吟。澹如酌玄酒，锵若调素琴。为语二三子，幽赏宜共寻。
园中十首·其六
作者：唐时升
朝代：明

昔我游京华，达者日晤言。著书三公第，开宴七贵园。中心既无营，澹若蓬筚门。归来始环堵，无计以自温。批葱疏平圃，种薤满高原。不辞筋力尽，所苦人事繁。虽有方丈食，不如一壶飧。非力不自食，大哉此道尊。
园中十首·其六
作者：唐时升
朝代：明
体裁：古风

昔我游京华，达者日晤言。著书三公第，开宴七贵园。中心既无营，澹若蓬荜门。归来始环堵，无计以自温。批葱疏平圃，种薤满高原。不辞筋力尽，所苦人事繁。虽有方丈食，不如一壶飧。非力不自食，大哉此道尊。
园中十首·其十
作者：唐时升
朝代：明

梅实须五春，橘实须六秋。人命须臾间，敢保数载谋。邻叟笑谓余，君言亦何偷。苟非勤封殖，白首见无由。繁英媚雪下，美实随霜收。昔在包山麓，终日长夷犹。既无买山资，曷不营故丘。森森寻丈材，散布林塘幽。爱兹岁寒质，增我旸雨忧。倘保黄发期，会见荫平畴。叮咛语稚子，篱落须绸缪。
园中十首·其四
作者：唐时升
朝代：明

居贫不学俭，居卑不学恭。末流多忧患，如在枳棘丛。我生何不辰，少小遘闵凶。家贫自力作，岁入方下农。岂无当世志，凤鸟不可逢。沟壑常在念，自比冶家佣。里中诸故旧，不厌相过从。朝欢或列鼎，夕宴时鸣钟。心知非其分，临乐独冲冲。常恐诸子辈，耳目艳纤醲。忘其贫且贱，放志以雍容。勉思庶人职，聊用蔽寒宗。
夏氏池亭六首
作者：唐时升
朝代：明

出郭平分浦溆，开门别有山川。日高竹露犹滴，风定茶烟翳然。长镵雷后寻笋，短笠雨余种瓜。乳雀欲栖画竹，游蜂频采瓶花。侠客中宵豪饮，高人暇日晤言。竹留前度题字，苔有旧游履痕。垂杨频卧频起，落果乍浮乍沉。游鱼搅翻竹影，倦鸟投入藤阴。阮氏家居道北，庞公冢在村西。入林每闻鹊噪，归路长及鸡栖。竹荫巧藏三伏，茶香分入四邻。波间先辨来客，石畔长眠醉人。
夏氏池亭六首·其一
作者：唐时升
朝代：明

出郭平分浦溆，开门别有山川。日高竹露犹滴，风定茶烟翳然。
夏氏池亭六首·其三
作者：唐时升
朝代：明

侠客中宵豪饮，高人暇日晤言。竹留前度题字，苔有旧游履痕。
夏氏池亭六首·其二
作者：唐时升
朝代：明

长镵雷后寻笋，短笠雨余种瓜。乳雀欲栖画竹，游蜂频采瓶花。
夏氏池亭六首·其五
作者：唐时升
朝代：明

阮氏家居道北，庞公冢在村西。入林每闻鹊噪，归路长及鸡栖。
夏氏池亭六首·其六
作者：唐时升
朝代：明

竹荫巧藏三伏，茶香分入四邻。波间先辨来客，石畔长眠醉人。
夏氏池亭六首·其四
作者：唐时升
朝代：明

垂杨频卧频起，落果乍浮乍沉。游鱼搅翻竹影，倦鸟投入藤阴。
太原公东园二首
作者：唐时升
朝代：明

累日厌人事，残春怜物华。壶觞来别墅，菜麦散晴沙。鸟语对桥竹，鱼衔临水花。老思栖隐处，真欲问东家。冉冉野花落，悠悠溪水香。古藤缘树立，新竹共人长。宿燕惊棋去，游蜂趁酒忙。流连待明月，清露湿衣裳。
太原公东园二首·其一
作者：唐时升
朝代：明

累日厌人事，残春怜物华。壶觞来别墅，菜麦散晴沙。鸟语对桥竹，鱼衔临水花。老思栖隐处，真欲问东家。
太原公东园二首·其二
作者：唐时升
朝代：明

冉冉野花落，悠悠溪水香。古藤缘树立，新竹共人长。宿燕惊棋去，游蜂趁酒忙。流连待明月，清露湿衣裳。
宿直塘
作者：唐时升
朝代：明
体裁：五言律诗

雨后稻粱好，霜前鱼蟹饶。密藤全隐壁，枯柳卧成桥。树里方为市，篱间暗上潮。田家秋作罢，灯火各相邀。
对酒怀里中诸同好四首
作者：唐时升
朝代：明

济之沈沦者，家有常稔田。不能治生产，朝夕长燕闲。甘泉贮屋后，美荫交堂前。茶香至日夕，围棋自穷年。客来辄呼酒，五木锵锵然。所贵志意惬，何必致肥鲜。东风卷海水，震荡娄江？。玉粒入洪涛，所忧粥与饘。亦知性好客，何以得酒钱。咫尺行游地，欲往还迍邅。伯咸意落落，宾客常满堂。通达晓万事，要言不可忘。肃焉老成人，而亦好壶觞。晋楚争盟主，申韩制令章。我时在其间，得隽神扬扬。烈士惜暮年，读书城南庄。出门荫榆柳，临沼出鱮鲂。田庐信可乐，奈此道路长。忆昔酩酊饮，一月八九场。今此不十一，余日多凄凉。伯隅人如玉，文质烂有余。纵令樵苏绝，岂与芝兰疏。况乃陈鼎食，文窗夹绮疏。石阑凉风至，山阁霁雪初。树色依几席，花香媚衣裾。应门谢高盖，入座多比庐。易水清且泻，薏苡动盈车。北人善酿法，吴越不能如。安得共一醉，以洗久郁纡。亭云西北征，伫立以踌躇。孺谷本清真，潇洒意遗俗。翩翩谢纨绮，咥咥亲醽醁。室中治书郎，美者颜如玉。素手行深杯，朱唇度丽曲。春寒同衾裯，夜半唤炬烛。一朝人事非，七尺如湿束。宁辞案牍烦，幸免缧绁辱。忆昔过从时，光景何由赎。岂不思同忧，事势多踯躅。纵有酒如泉，悒悒何能沃。
对酒怀里中诸同好四首·其一
作者：唐时升
朝代：明

济之沈沦者，家有常稔田。不能治生产，朝夕长燕闲。甘泉贮屋后，美荫交堂前。茶香至日夕，围棋自穷年。客来辄呼酒，五木锵锵然。所贵志意惬，何必致肥鲜。东风卷海水，震荡娄江？。玉粒入洪涛，所忧粥与饘。亦知性好客，何以得酒钱。咫尺行游地，欲往还迍邅。
对酒怀里中诸同好四首·其一
作者：唐时升
朝代：明
体裁：古风

济之沈沦者，家有常稔田。不能治生产，朝夕长燕闲。甘泉贮屋后，美荫交堂前。茶香至日夕，围棋自穷年。客来辄呼酒，五木锵锵然。所贵志意惬，何必致肥鲜。东风卷海水，震荡娄江�。玉粒入洪涛，所忧粥与饘。亦知性好客，何以得酒钱。咫尺行游地，欲往还迍邅。
对酒怀里中诸同好四首·其三
作者：唐时升
朝代：明

伯隅人如玉，文质烂有余。纵令樵苏绝，岂与芝兰疏。况乃陈鼎食，文窗夹绮疏。石阑凉风至，山阁霁雪初。树色依几席，花香媚衣裾。应门谢高盖，入座多比庐。易水清且泻，薏苡动盈车。北人善酿法，吴越不能如。安得共一醉，以洗久郁纡。亭云西北征，伫立以踌躇。
对酒怀里中诸同好四首·其二
作者：唐时升
朝代：明

伯咸意落落，宾客常满堂。通达晓万事，要言不可忘。肃焉老成人，而亦好壶觞。晋楚争盟主，申韩制令章。我时在其间，得隽神扬扬。烈士惜暮年，读书城南庄。出门荫榆柳，临沼出鱮鲂。田庐信可乐，奈此道路长。忆昔酩酊饮，一月八九场。今此不十一，余日多凄凉。
对酒怀里中诸同好四首·其四
作者：唐时升
朝代：明

孺谷本清真，潇洒意遗俗。翩翩谢纨绮，咥咥亲醽醁。室中治书郎，美者颜如玉。素手行深杯，朱唇度丽曲。春寒同衾裯，夜半唤炬烛。一朝人事非，七尺如湿束。宁辞案牍烦，幸免缧绁辱。忆昔过从时，光景何由赎。岂不思同忧，事势多踯躅。纵有酒如泉，悒悒何能沃。
显灵宫
作者：唐时升
朝代：明

玄都五府傍彤闱，碧落三宫象紫微。法鼓近连宫漏响，炉烟遥接御香飞。西山返照明金榜，北阙祥云护玉衣。更喜仙人楼阁迥，长安车马客来稀。
渔阳
作者：唐时升
朝代：明

住久渔阳郡，朝朝望白檀。朔云秋色早，边月夕光寒。馆伴能胡语，降夷学汉冠。人传魏武帝，于此破乌丸。
玉蝀桥
作者：唐时升
朝代：明
体裁：七言绝句

石鲸鬐鬣欲乘风，紫阁重重倒影中。夜半渔人灯火散，起看明月出龙宫。
田家即事四首
作者：唐时升
朝代：明

江村女儿喜行舟，江上人家吉贝秋。缘岸荻花三四里，石桥南去见城头。楝花蔌蔌柳毵毵，犬吠西邻饷麦蚕。雨过木绵齐放叶，相邀作社到城南。新成燕麦欲相扶，风急高杨落乳乌。社酒醒来人寂寂，扎桐花下数鸡雏。横塘潮急进船迟，菱荇缠绵罥钓丝。荷叶覆鱼先入市，青枫渡口晒鸬鹚。
田家即事四首·其一
作者：唐时升
朝代：明

江村女儿喜行舟，江上人家吉贝秋。缘岸荻花三四里，石桥南去见城头。
田家即事四首·其三
作者：唐时升
朝代：明

新成燕麦欲相扶，风急高杨落乳乌。社酒醒来人寂寂，扎桐花下数鸡雏。
田家即事四首·其二
作者：唐时升
朝代：明

楝花蔌蔌柳毵毵，犬吠西邻饷麦蚕。雨过木绵齐放叶，相邀作社到城南。
田家即事四首·其四
作者：唐时升
朝代：明

横塘潮急进船迟，菱荇缠绵罥钓丝。荷叶覆鱼先入市，青枫渡口晒鸬鹚。
秋日与吴东美卢君一过时圣昭
作者：唐时升
朝代：明

榆柳阴阴处，中藏五亩园。白蘋生废沼，黄叶覆衡门。卧犬凭人过，鸣禽乱客言。幽居太寥寂，宜且置琴尊。
秋雨过徐尔常园再宿海曙楼三首
作者：唐时升
朝代：明

面北层轩敞，携尊对断涯。暮云栖睥睨，秋水没蒹葭。复道传鲭鲊，回屏隐琵琶。自夸能辨曲，移榻傍人斜。老入欢娱地，谁能让少年。向来辞急盏，今夕趁繁弦。坐密宫商切，情忘笑语颠。酒酣佯潦倒，双倚侍儿肩。晶晶波烟阔，阴阴竹树寒。庖人扇鲑脯，小史箧衣冠。欲别频为约，斯游岂意阑。秋风吹早桂，未觉后期难。
秋雨过徐尔常园再宿海曙楼三首·其一
作者：唐时升
朝代：明

面北层轩敞，携尊对断涯。暮云栖睥睨，秋水没蒹葭。复道传鲭鲊，回屏隐琵琶。自夸能辨曲，移榻傍人斜。
秋雨过徐尔常园再宿海曙楼三首·其三
作者：唐时升
朝代：明

晶晶波烟阔，阴阴竹树寒。庖人扇鲑脯，小史箧衣冠。欲别频为约，斯游岂意阑。秋风吹早桂，未觉后期难。
秋雨过徐尔常园再宿海曙楼三首·其二
作者：唐时升
朝代：明

老入欢娱地，谁能让少年。向来辞急盏，今夕趁繁弦。坐密宫商切，情忘笑语颠。酒酣佯潦倒，双倚侍儿肩。
紫筠居三首
作者：唐时升
朝代：明

昼永竹阴入户，春深花事满城。寻常幸无酒债，梦觉犹有书声。幸有棋中敌手，曾无镜里愁颜。案上《南华》、《秋水》，屏间北苑晓山。花间旧开三径，竹下新构一亭。故人频从对弈，儿辈以次传经。
紫筠居三首·其一
作者：唐时升
朝代：明

昼永竹阴入户，春深花事满城。寻常幸无酒债，梦觉犹有书声。
紫筠居三首·其三
作者：唐时升
朝代：明

花间旧开三径，竹下新构一亭。故人频从对弈，儿辈以次传经。
紫筠居三首·其二
作者：唐时升
朝代：明

幸有棋中敌手，曾无镜里愁颜。案上《南华》、《秋水》，屏间北苑晓山。
舟中即事
作者：唐时升
朝代：明
体裁：七言绝句

风捲黄河两岸沙，中流艇子一时斜。故园柳絮应飞尽，河北行人见雪花。
芦沟桥
作者：唐时升
朝代：明
体裁：七言绝句

回忆西郊送客亭，官桥残月酒初醒。桑乾河畔千丝柳，直待行人去后青。
薛侍御出按贵州便道归云南省觐
作者：唐时升
朝代：明
体裁：七言律诗

绣衣持节出长安，南入牂牁路万盘。重箐湿云常欲雨，点苍晴雪不知寒。登车自埽豺狼迹，遇客争弹獬豸冠。遥忆树头新酒熟，刺桐花下正承欢。
观妓戏作
作者：唐时升
朝代：明

庭院阴浓起暮烟，画屏银烛照婵娟。壶觞错落酬良夜，履舄交加任少年。自诧独经投果后，相逢同在破瓜前。园林春晚增颜色，只为新花一树鲜。
赠丘子成先生
作者：唐时升
朝代：明

大道未丧世，朝庙何雍容。两阶陈玉帛，东序悬钟镛。揖让俎豆间，四海穆清风。皇图日卤莽，小儒袭章缝。前经委蔓草，弄笔夸雕虫。何知藿食者，六艺罗胸中。九成明神降，三献远祖通。先圣递文质，后王更异同。礼乐如有兴，问此黄发翁。河图与凤鸟，叹息何由逢。
过邓尉山下
作者：唐时升
朝代：明

桑枯阴阴径，蚕眠昼掩门。薄云含古寺，微雨入前村。曲涧通秧水，疏篱护果园。隔林方问路，无奈鸟声暄。
过陶真人故居
作者：唐时升
朝代：明

世皇中岁好神仙，方士承恩玉几前。特赐珠宫开甲第，频分宝膳供经筵。马肝食后留精舍，牛腹书存刬墓田。寂寞鼎湖松桧色，经过此地一潸然。
送殷无美先生之南都三首·其一
作者：唐时升
朝代：明

忆昔事临洮，夫子主谋议。密图虏山川，手疏贤王系。置传授方略，明镫上封事。单于愿守边，阏氏私自媚。王庭去幕南，塞下消烽燧。孤心谅不渝，翻覆生睚眦。
送殷无美先生之南都三首·其三
作者：唐时升
朝代：明

嘻吁不能忘，夜坐观天狼。天狼何晔晔，弧矢不可张。幸逢明盛世，悠悠以徜徉。还顾我园葵，无乃躏蹂伤。悲歌送行役，亹亹连篇章。岂惜千里远，含愁迫中肠。若人尚弃置，短褐徒遑遑。黄头趣刺船，努力前途长。
送殷无美先生之南都三首·其二
作者：唐时升
朝代：明

睚眦将何如，谗口多嗫嚅。白璧点青蝇，一掷在路隅。拂衣辞文陛，行行至南都。孤臣譬老马，尝历万里途。銮车方警路，曷不备先驱。所虑骖驷间，道远将为瘏。寄言百有位，日中不须臾。毋令漆室女，太息长嘻吁。
送殷无美先生之南都三首·其二
作者：唐时升
朝代：明

睚眦将何如，谗口多嗫嚅。白璧点青蝇，一掷在路隅。拂衣辞文陛，行行至南都。孤臣譬老马，尝历万里途。銮车方警路，曷不备先驱。所虑骖驷间，道远将为瘏。寄言百有位，日中不须臾。毋令漆室女，太息长嘻吁。嘻吁不能忘，夜坐观天狼。天狼何晔晔，弧矢不可张。幸逢明盛世，悠悠以徜徉。还顾我园葵，无乃躏蹂伤。悲歌送行役，亹亹连篇章。岂惜千里远，含愁迫中肠。若人尚弃置，短褐徒遑遑。黄头趣刺船，努力前途长。
项幼舆期同程仲贞登显灵阁望西山积雪以路滑不果因过敝止小饮赋得阳字
作者：唐时升
朝代：明

西山积雪尚辉光，有约登楼眺夕阳。愁傍滑泥回步屟，却开环堵对飞觞。檐牙喜鹊如谈笑，殿角归鸦任颉颃。炉火正红杯正绿，莫虚园柳报年芳。
题娱晖亭四首
作者：唐时升
朝代：明

负郭家家水竹，残春处处烟花。开尊欲栖鸟雀，举网频得鱼虾。春霁耰锄札札，昼长棋局登登。行就南邻酒伴，立谈北寺归僧。风拗藤丝脱树，雨余柳絮为萍。闲居莫来莫往，小酌半醉半醒。鹊喜携尊新客，鱼迎散食小僮。冈腰暮霭凝碧，水面残阳漾红。
题娱晖亭四首·其一
作者：唐时升
朝代：明

负郭家家水竹，残春处处烟花。开尊欲栖鸟雀，举网频得鱼虾。
题娱晖亭四首·其三
作者：唐时升
朝代：明

风拗藤丝脱树，雨余柳絮为萍。闲居莫来莫往，小酌半醉半醒。
题娱晖亭四首·其二
作者：唐时升
朝代：明

春霁耰锄札札，昼长棋局登登。行就南邻酒伴，立谈北寺归僧。
题娱晖亭四首·其四
作者：唐时升
朝代：明

鹊喜携尊新客，鱼迎散食小僮。冈腰暮霭凝碧，水面残阳漾红。
鲍溪甫话旧
作者：唐时升
朝代：明

慈竹萧森已梦中，相逢草草去匆匆。玉机欲问精微义，珠贯还思律吕工。家在万山黄叶晚，路经千里白蘋风。人间聚散寻常事，莫恨凄凉垞帐空。
槟榔歌
作者：唐显悦
朝代：明
体裁：古风

槟榔歌，侬若不爱榔榔，其如侬何。槟榔生，在海南。夏实垂累累，采之盈筐篮。槟榔青，细灰湛。蒌叶辣如姜，得叶方能甘。槟榔熟，蒌根鲜。春月藤叶嫩，冬月色味全。槟榔餂，胭脂溅。齿唇个个红，衣袖时时茜。槟榔双，谐姻绻。金翠且莫陈，捧榔早见面。槟榔亲，朝暮见。侬醒榔教醉，侬冷榔教煖。一时偶失榔，饥饱都不管。槟榔药，却烟瘴。春不忌青草，夏不染黄梅。新禾秋自豁，黄茅冬自埋。槟榔歌，杂机杼。去年新纻衣，今年弃敝笥。只因脱著急，破碎等閒事。槟榔歌，不自由。四时皆仲夏，一雨便深秋。
万松洲
作者：唐杓
朝代：明
体裁：七言律诗

寻胜同游上水洲，屹然一面锁东流。苍松万树时翻浪，修竹千竿戛玉球。云暗林深迷采药，天晴沙暖起眠鸥。醉酣不觉归舟晚，老衲犹谈十地幽。
七月望日与龙翔付知命谒了即休上人因登金山绝顶见真杨瓜州镇江江阴诸山戢戢如指
作者：唐桂芳
朝代：明
体裁：五言律诗

独立金鳌背，乾坤浩荡间。远吞四海水，低压五州山。说法骊龙听，忘机鸥鸟閒。乘槎如可问，吾欲款仙关。
七用韵奉寄程仲庸
作者：唐桂芳
朝代：明
体裁：七言律诗

河南谱系唐昌簿，一见轩然意气倾。近喜诸公交荐剡，每传多士让诗声。相思几度长悬榻，报谒终年罕出城。只有郑虔最知己，巷南巷北日同行。
东南山水瑰奇甲天下莫若天台匡庐三茅武彝予尝游焉其以温泉名者如三山之天汤句曲之汤水又尝游焉私怪句曲人颇以牲杀污辱之三山置士卒锔鐍虽不同句曲污辱为王公贵人禁不得一澡浴者黄山予乡闬之名山也距郡城百有馀里未尝一即焉以游癸夘九月某日狂风怒号滕六大作予游焉浴于池甑蒸汤沸其气如饙馏然内池限以石甃外池濒于溪流当水涨龙必潜泳易致湮塞盖地产丹砂故也与句曲三山特异虽知群仙饷以琼琳玉树珍禽缟鹤但恨诸峰巘崿千态万状不能悉睹
作者：唐桂芳
朝代：明

乾坤阖辟何邈绵，阴阳二气相熬煎。閟灵毓秀朱砂泉，香柔清滑珠且圆。我来欲浣尘俗缘，垢腻净尽疡痱痊。是中疑有蛟龙眠，九夏不竭流涓涓。浮丘论道玄又玄，丹成一笑山花妍。御风飞度天都颠，俯视下界皆云烟。或为铃铎车盖悬，为鸾为鹄时翾翾。伍伍什什军队然，兜鍪出没旗旄前。或如豆兮或如笾，侍者立者屹不偏。星罗棋布分市廛，重重金阙浮金钿。？珑刻画如刀镌，奋迅欲举独回旋。崩摧不落谁挽牵，良工难写形蜿蜒。解衣盘礴郁未宣，几回阁笔愁笺天。神閒意足功始全，轩辕去矣数千年。岂闻天上葬其仙，空抱乌号涕泗涟。道旁荒冢枯藤缠，新安大好舆籍传。往往异人多大贤，紫阳绝学光后先。城阳问政差比肩，孰若三十六峰联。月明秋水开金莲，玄冥何事擅化权。遽尔急雪当华筵，审知慰藉心拳拳。白鹤屡舞交蹁跹，伊予短景箭括弦。休官勇撤广文毡，五百童儿采药船，吁嗟沧海成桑田。
东南山水瑰奇甲天下莫若天台匡庐三茅武彝予尝游焉其以温泉名者如三山之天汤句曲之汤水又尝游焉私怪句曲人颇以牲杀污辱之三山置士卒锔鐍虽不同句曲污辱为王公贵人禁不得一澡浴者黄山予乡闬之名山也距郡城百有馀里未尝一即焉以游癸夘九月某日狂风怒号滕六大作予游焉浴于池甑蒸汤沸其气如饙馏然内池限以石甃外池濒于溪流当水涨龙必潜泳易致湮塞盖地产丹砂故也与句曲三山特异虽知群仙饷以琼琳玉树珍禽缟鹤但恨诸峰巘崿千态万状不能悉睹主其院者永传性宗同游者谢馀庆君善序而诗之者唐某也
作者：唐桂芳
朝代：明
体裁：古风

乾坤阖辟何邈绵，阴阳二气相熬煎。閟灵毓秀朱砂泉，香柔清滑珠且圆。我来欲浣尘俗缘，垢腻净尽疡痱痊。是中疑有蛟龙眠，九夏不竭流涓涓。浮丘论道玄又玄，丹成一笑山花妍。御风飞度天都颠，俯视下界皆云烟。或为铃铎车盖悬，为鸾为鹄时翾翾。伍伍什什军队然，兜鍪出没旗旄前。或如豆兮或如笾，侍者立者屹不偏。星罗棋布分市廛，重重金阙浮金钿。玲珑刻画如刀镌，奋迅欲举独回旋。崩摧不落谁挽牵，良工难写形蜿蜒。解衣盘礴郁未宣，几回阁笔愁笺天。神閒意足功始全，轩辕去矣数千年。岂闻天上葬其仙，空抱乌号涕泗涟。道旁荒冢枯藤缠，新安大好舆籍传。往往异人多大贤，紫阳绝学光后先。城阳问政差比肩，孰若三十六峰联。月明秋水开金莲，玄冥何事擅化权。遽尔急雪当华筵，审知慰藉心拳拳。白鹤屡舞交蹁跹，伊予短景箭括弦。休官勇撤广文毡，五百童儿采药船，吁嗟沧海成桑田。
严陵钱君瑞醉中索题环秀楼诗
作者：唐桂芳
朝代：明
体裁：古风

何当携眼玩环碧，十二烟螺浮几席。主翁读书楼上头，半捲疏帘衔晓日。清光散入骨髓寒，翠影长凝鬓毛湿。几回挂笏度閒云，一鸟不鸣春寂寂。
九月十日命次儿文凤携琴谒张仲贤知县是晚宿澄塘兰若同吴德渊文凤联句以叙阳关别意云
作者：唐桂芳
朝代：明
体裁：古风

丈夫不作儿女泪，独立荒郊望秋树。今晨抱琴谒侯门，一曲宫商美无度。离鸾别鹤遇知音，流水高山得真趣。老僧香焚螺甲烟，小童茶瀹龙团味。石蒲含雨漾寒波，径竹迎风滴晴翠。诗成稽首西方仙，老去逃名秃长孺。堂前桂吐月中花，溪上人呼烟际渡。幽亭一个剪茆茨，净渚数层集鸥鹭。次公无酒狂杀狂，巢父掉头去复去。攀辕截镫苦留连，对月临风莽回互。布帆百折转清江，芦雁数声隔浓雾。凤凰台上帝王居，虎豹关中英杰聚。紫薇露湿宫衣香，红药风微省郎署。张公岂独上谏章，忧国终当减租赋。行年六十老弟昆，此日寻常愧师傅。鱼书一纸报平安，慰我交情发深喟。
二月二十七夜偶尝苦笋与叔固彦章志亨叔侄联句并用述怀
作者：唐桂芳
朝代：明
体裁：五言排律

晓行□□□，春圃笋纤纤。势健争先出，行分续后添。触藩和叶破，穿壁带泥粘。犊角形虽瘐，猫头味不兼。夷齐全节操，王解异贪廉。玉版霏霏嫩，玳簪剡剡尖。清凉生肺腑，淡薄胜齑盐。谏果嘉同苦，思莼陋绝甜。祖生鞭已试，苏武节难歼。便使馋涎忍，休令饱腹厌。常怜风入户，不见雨侵檐。色映琉璃枕，阴浮翡翠帘。坚贞谁与友，正直尔休谦。好拟渭川富，终奇淇澳瞻。相逢心独喜，得句手还拈。坐久云生席，更深月露奁。未看巢叶凤，空叹上竿鲇。薄世皆眼白，吾侪徒首黔。七贤人品异，六逸姓名潜。座上唐夫子，居然有紫髯。
二月六日偕善先罗照磨游武夷舟中有作
作者：唐桂芳
朝代：明

溪水粼粼浅见沙，隔篱知是野人家。心忘浊世无过酒，面对青山自啜茶。三尺篷窗低似屋，数株桃树烂如霞。武夷若许寻仙路，为借西风八月槎。笔势翩翩锥画沙，相逢况是老诗家。广文官冷常无饭，使客神清只爱茶。苔蚀残碑忘岁月，树笼古洞隔烟霞。幔亭宴罢无消息，欲驾张骞海上槎。梅花香月印溪沙，绝胜西湖处士家。仙品未餐丹鼎药，官租已课碧云茶。松窗不散连朝雨，石屋犹栖太古霞。春水断桥迷野渡，一双幽鸟立枯槎。
二月六日偕善先罗照磨游武夷舟中有作·其一
作者：唐桂芳
朝代：明
体裁：七言律诗

溪水粼粼浅见沙，隔篱知是野人家。心忘浊世无过酒，面对青山自啜茶。三尺篷窗低似屋，数株桃树烂如霞。武夷若许寻仙路，为借西风八月槎。
二月六日偕善先罗照磨游武夷舟中有作·其三
作者：唐桂芳
朝代：明
体裁：七言律诗

梅花香月印溪沙，绝胜西湖处士家。仙品未餐丹鼎药，官租已课碧云茶。松窗不散连朝雨，石屋犹栖太古霞。春水断桥迷野渡，一双幽鸟立枯槎。
二月六日偕善先罗照磨游武夷舟中有作·其二
作者：唐桂芳
朝代：明
体裁：七言律诗

笔势翩翩锥画沙，相逢况是老诗家。广文官冷常无饭，使客神清只爱茶。苔蚀残碑忘岁月，树笼古洞隔烟霞。幔亭宴罢无消息，欲驾张骞海上槎。
五月十六夜汲扬子江心泉煮武夷茶戏成一绝
作者：唐桂芳
朝代：明
体裁：七言绝句

三更无寐坐官航，澹月朦胧色似霜。扬子江心泉第一，何妨为煮建茶香。
仁仲学正见予竹冠蓬鬓形状偻伛无异八十
作者：唐桂芳
朝代：明
体裁：古风

春来多病患疮痏，跬步须论千万里。踯躅蹒跚形也偻，如遇躄者妇启齿。竹冠野服发垂耳，手执枯藤坐复起。奈何冷眼程夫子，诮予九九年差是。君不见太公偶然钓渭水，曰载后车命之矣。霜摧雪虐百草死，桧柏参天翠如洗。代间胡公百不理，邻家得酒且欢喜。
仆自已夘留宣城庚辰留容山辛巳留建邺壬午留槐堂凡四历重九不预茱萸之会诗寄家兄敏仲友人定夫一笑
作者：唐桂芳
朝代：明
体裁：七言律诗

四年不预茱萸会，欲倒西江浣渴心。弟劝兄酬俱契阔，天高地迥独登临。忽闻紫雁愁先破，未见黄花意更深。眼底故人多白发，秋风衰谢畏知音。
代送汪彦文幛语二首
作者：唐桂芳
朝代：明

新安本是神明乡，黄山万仞摩天苍。溪流浅碧鱼可数，巨石赑屃横为梁。纸光漆液砚比玉，春风吹出金芽香。曾闻庙食封忠烈，千年英气悬秋月。又闻词翰属龙溪，半夜校书照青藜。遥遥华胄稽谱牒，知君云仍是几叶。於焉姽婳琴堂中，意气凛凛多高风。愿如黄鹄奋千里，不比燕雀栖蒿蓬。夫君早岁游采石，醉吸玻瓈弄明月。有时单舸访谪仙，青山无言怒涛发。蛟龙捷出如人长，悲风萧萧吹短发。贤明贾侯欣识之，胸中抱负如此奇。金科玉律亦烂熟，毫端烟雨常淋漓。嗟哉巡吏虮虱小，有才磊砢不一施。朅来乔迁紫阳里，白云古县风俗美。几回封印待长官，瘦马凌兢踏寒雨。而翁积德在后人，诸弟俊气郁眉宇。只今翁调向东阳，令弟荐剡飞秋霜。文也细满膺府檄，声华千里相辉光。共说汪家兄弟好，明年荣书上上考。
代送汪彦文幛语二首·其一
作者：唐桂芳
朝代：明
体裁：古风

新安本是神明乡，黄山万仞摩天苍。溪流浅碧鱼可数，巨石赑屃横为梁。纸光漆液砚比玉，春风吹出金芽香。曾闻庙食封忠烈，千年英气悬秋月。又闻词翰属龙溪，半夜校书照青藜。遥遥华胄稽谱牒，知君云仍是几叶。于焉姽婳琴堂中，意气凛凛多高风。愿如黄鹄奋千里，不比燕雀栖蒿蓬。
代送汪彦文幛语二首·其一
作者：唐桂芳
朝代：明

新安本是神明乡，黄山万仞摩天苍。溪流浅碧鱼可数，巨石赑屃横为梁。纸光漆液砚比玉，春风吹出金芽香。曾闻庙食封忠烈，千年英气悬秋月。又闻词翰属龙溪，半夜校书照青藜。遥遥华胄稽谱牒，知君云仍是几叶。於焉姽婳琴堂中，意气凛凛多高风。愿如黄鹄奋千里，不比燕雀栖蒿蓬。
代送汪彦文幛语二首·其二
作者：唐桂芳
朝代：明
体裁：古风

夫君早岁游采石，醉吸玻瓈弄明月。有时单舸访谪仙，青山无言怒涛发。蛟龙捷出如人长，悲风萧萧吹短发。贤明贾侯欣识之，胸中抱负如此奇。金科玉律亦烂熟，毫端烟雨常淋漓。嗟哉巡吏虮虱小，有才磊砢不一施。朅来乔迁紫阳里，白云古县风俗美。几回封印待长官，瘦马凌兢踏寒雨。而翁积德在后人，诸弟俊气郁眉宇。只今翁调向东阳，令弟荐剡飞秋霜。文也细满膺府檄，声华千里相辉光。共说汪家兄弟好，明年荣书上上考。
代送王鹏举之茅山
作者：唐桂芳
朝代：明

茅家兄弟坐三峰，三峰偃蹇犹蛇龙。灵源泉香见客笑，丹光夜夜如金镕。分明英气妙毓物，黄连苍术青重重。美石凝脂白欲堕，腰围虹玉才枞枞。故人今赋茅山去，作簿岩邑宜登庸。思宣城向戎幕，我陪骢马俄相逢。乱离萍梗得慰藉，剪烛满泛玻瓈钟。后来筮仕各异县，引领迢递何由从。龙凤九年闰三月，我临千里当侯封。方期接手话乡曲，顿洗十年尘土胸。胡为趣装又惨别，老兵前导雕弓彤。薇垣屹立秉清裁，五色威凤鸣？？。似闻嘉惠在汤沐，岂比寻常称句容。君不见茅山之歌歌未已，邮亭歌尽君应起。江湖秋水雁南飞，为我音书传数纸。
代送王鹏举之茅山
作者：唐桂芳
朝代：明
体裁：古风

茅家兄弟坐三峰，三峰偃蹇犹蛇龙。灵源泉香见客笑，丹光夜夜如金镕。分明英气妙毓物，黄连苍术青重重。美石凝脂白欲堕，腰围虹玉才枞枞。故人今赋茅山去，作簿岩邑宜登庸。思宣城向戎幕，我陪骢马俄相逢。乱离萍梗得慰藉，剪烛满泛玻瓈钟。后来筮仕各异县，引领迢递何由从。龙凤九年闰三月，我临千里当侯封。方期接手话乡曲，顿洗十年尘土胸。胡为趣装又惨别，老兵前导雕弓彤。薇垣屹立秉清裁，五色威凤鸣��。似闻嘉惠在汤沐，岂比寻常称句容。君不见茅山之歌歌未已，邮亭歌尽君应起。江湖秋水雁南飞，为我音书传数纸。
代送贡友瞻幛诗
作者：唐桂芳
朝代：明
体裁：古风

宛陵南湖郁相扶，山如走马水直趋。菰蒲两岸潴万顷，集有鸿雁跳有鱼。闻君卜筑历几世，遂以姓显称楚吴。白头学士文章伯，日日待诏承明庐。仰觐清光才咫尺，殿头催赐春满壶。谢庭玉树照耳目，一一捷足功名途。情知凤雏出丹穴，毛质自与凡禽殊。朅来司会紫阳里，朝坐学舍夜读书。秋徵仓廪如斗大，米粒爱护明月珠。锱铢累积肯縻费，共喜买田割膏腴。三年细满返故里，旧栽杨柳今扶疏。上堂父母问起居，下堂兄弟尽友于。一门被服青与紫，我诗宜绘家庆图。
伏读仲安雅制不觉技痒再用韵以谢
作者：唐桂芳
朝代：明
体裁：七言律诗

眼看棠樾只三里，轧轧小车随意行。绿树响时疑雨至，青山缺处许云平。新诗大似有声画，老手何妨倒著绷。拂拭菱花照颜面，肯教镊白可怜生。
伏读高昌佥宪公唐律十二首爱其清新雄杰殆本天成非吟哦造次可得韩退之慕樊宗师文苏子瞻拟黄鲁直体惟其有之是以似之区区虽欲效颦第恐唐突西施耳 其一 和游张公洞
作者：唐桂芳
朝代：明
体裁：七言律诗

宣城见说张公洞，白鹿金华两度游。恰似桃源居有屋，浑如海市钓无钩。火然犀角千年夜，水滴冰壶六月秋。仙子不来芝术老，功名何必愿封留。
伏读高昌佥宪公唐律十二首爱其清新雄杰殆本天成非吟哦造次可得韩退之慕樊宗师文苏子瞻拟黄鲁直体惟其有之是以似之区区虽欲效颦第恐唐突西施耳 其七 和水西寺
作者：唐桂芳
朝代：明
体裁：七言律诗

上方见说谪仙游，雨挟风声误作秋。院院松篁山列障，时时涧壑水鸣球。屠龙未展平生技，驻马聊为半月留。僧病懒披云水衲，折梅和雪浸茶瓯。
伏读高昌佥宪公唐律十二首爱其清新雄杰殆本天成非吟哦造次可得韩退之慕樊宗师文苏子瞻拟黄鲁直体惟其有之是以似之区区虽欲效颦第恐唐突西施耳 其三 和甘露寺之二
作者：唐桂芳
朝代：明
体裁：七言律诗

人品东南第一流，几回徙倚豁吟眸。雁鸿有信江淮晓，草木无言天地秋。萧寺僧归灯影乱，秦楼人醉笛声愁。当时记得传香使，鼍鼓逢逢催发舟。
伏读高昌佥宪公唐律十二首爱其清新雄杰殆本天成非吟哦造次可得韩退之慕樊宗师文苏子瞻拟黄鲁直体惟其有之是以似之区区虽欲效颦第恐唐突西施耳 其九 和水西寺风光轩
作者：唐桂芳
朝代：明
体裁：七言律诗

新水才流一尺深，重来洗耳更鸣琴。画存粉墨多萧瑟，诗重玙璠几陆沈。日出潜鱼迷雪涧，夜閒羁鸟滑霜林。谪仙天宝遭离乱，长使英雄折寸心。
伏读高昌佥宪公唐律十二首爱其清新雄杰殆本天成非吟哦造次可得韩退之慕樊宗师文苏子瞻拟黄鲁直体惟其有之是以似之区区虽欲效颦第恐唐突西施耳 其二 和甘露寺之一
作者：唐桂芳
朝代：明
体裁：七言律诗

犹忆乘槎醉眼开，而今世变总蒿莱。山连北固相将断，雨隔西津不过来。佛占祗园银作界，人游蓬岛玉为台。几回欲话兴亡事，月落潮平未尽哀。
伏读高昌佥宪公唐律十二首爱其清新雄杰殆本天成非吟哦造次可得韩退之慕樊宗师文苏子瞻拟黄鲁直体惟其有之是以似之区区虽欲效颦第恐唐突西施耳 其五 和见九华山
作者：唐桂芳
朝代：明
体裁：七言律诗

绣衣骢马历长川，正是江南九月天。树似晓霜缬红叶，山如秋水浴青莲。贾生才调非今士，坡老形容是古仙。回首林间一茆宇，听风听雨过年年。
伏读高昌佥宪公唐律十二首爱其清新雄杰殆本天成非吟哦造次可得韩退之慕樊宗师文苏子瞻拟黄鲁直体惟其有之是以似之区区虽欲效颦第恐唐突西施耳 其八 和秋日分司
作者：唐桂芳
朝代：明
体裁：七言律诗

杜甫无家长作客，次公非酒亦生狂。好将天上三秋露，散作人间十月霜。健鹘翻云诗律俊，惊蛇入草墨痕长。白头才尽江淹笔，安得声名擅最忙。
伏读高昌佥宪公唐律十二首爱其清新雄杰殆本天成非吟哦造次可得韩退之慕樊宗师文苏子瞻拟黄鲁直体惟其有之是以似之区区虽欲效颦第恐唐突西施耳 其六 和江行
作者：唐桂芳
朝代：明
体裁：七言律诗

慷慨谁能发浩歌，此生此日且横戈。千金宝甲来徽境，万斛楼舡下信河。江雁不知秋色老，天鹅偏向柳阴多。绣衣使者经行地，紫蟹红菱酒作波。
伏读高昌佥宪公唐律十二首爱其清新雄杰殆本天成非吟哦造次可得韩退之慕樊宗师文苏子瞻拟黄鲁直体惟其有之是以似之区区虽欲效颦第恐唐突西施耳 其六 和江行
作者：唐桂芳
朝代：明

慷慨谁能发浩歌，此生此日且横戈。千金宝甲来徽境，万斛楼船下信河。江雁不知秋色老，天鹅偏向柳阴多。绣衣使者经行地，紫蟹红菱酒作波。
伏读高昌佥宪公唐律十二首爱其清新雄杰殆本天成非吟哦造次可得韩退之慕樊宗师文苏子瞻拟黄鲁直体惟其有之是以似之区区虽欲效颦第恐唐突西施耳 其十 和夜宿灵山
作者：唐桂芳
朝代：明
体裁：七言律诗

犹忆诗成夺锦袍，传宣光禄赐香醪。始知宦海梦初破，顿觉禅林味最高。千里空濛皆雨露，万山起伏即波涛。分明上界多官府，未必群仙领六曹。
伏读高昌佥宪公唐律十二首爱其清新雄杰殆本天成非吟哦造次可得韩退之慕樊宗师文苏子瞻拟黄鲁直体惟其有之是以似之区区虽欲效颦第恐唐突西施耳 其十一 和复登灵山
作者：唐桂芳
朝代：明
体裁：七言律诗

狂风扶掖上层巅，不见寰区祇见天。白石煮香如饭软，苍松蜕骨似龙悬。盘旋上下羊肠路，经纬东西雁爪川。何许饥猿啼一个，道人惊起不成眠。
伏读高昌佥宪公唐律十二首爱其清新雄杰殆本天成非吟哦造次可得韩退之慕樊宗师文苏子瞻拟黄鲁直体惟其有之是以似之区区虽欲效颦第恐唐突西施耳 其十二 和题胡伯庸皆山楼
作者：唐桂芳
朝代：明
体裁：七言律诗

青天为幕望边开，未许轩辕驾鹤来。坐久溪山出图画，夜深星斗挂楼台。刚风不动擎天力，末俗须烦砥柱才。王粲登临应有赋，人间万事等浮埃。
伏读高昌佥宪公唐律十二首爱其清新雄杰殆本天成非吟哦造次可得韩退之慕樊宗师文苏子瞻拟黄鲁直体惟其有之是以似之区区虽欲效颦第恐唐突西施耳 其四 和过九华山
作者：唐桂芳
朝代：明
体裁：七言律诗

九华万仞势嶙峋，满路梅花冷笑春。瀛海难求丹灶术，尘寰易款白头新。时情恁使鲲鹏化，心事偏宜鱼鸟亲。雾阁云窗仙可遇，吾将此地托比邻。
伏读高昌佥宪公唐律十二首爱其清新雄杰殆本天成非吟哦造次可得韩退之慕樊宗师文苏子瞻拟黄鲁直体惟其有之是以似之区区虽欲效颦第恐唐突西施耳·和游张公洞
作者：唐桂芳
朝代：明

宣城见说张公洞，白鹿金华两度游。恰似桃源居有屋，浑如海市钓无钩。火然犀角千年夜，水滴冰壶六月秋。仙子不来芝术老，功名何必愿封留。犹忆乘槎醉眼开，而今世变总蒿莱。山连北固相将断，雨隔西津不过来。佛占祗园银作界，人游蓬岛玉为台。几回欲话兴亡事，月落潮平未尽哀。人品东南第一流，几回徙倚豁吟眸。雁鸿有信江淮晓，草木无言天地秋。萧寺僧归灯影乱，秦楼人醉笛声愁。当时记得传香使，鼍鼓逢逢催发舟。九华万仞势嶙峋，满路梅花冷笑春。瀛海难求丹灶术，尘寰易款白头新。时情恁使鲲鹏化，心事偏宜鱼鸟亲。雾阁云窗仙可遇，吾将此地托比邻。绣衣骢马历长川，正是江南九月天。树似晓霜缬红叶，山如秋水浴青莲。贾生才调非今士，坡老形容是古仙。回首林间一茆宇，听风听雨过年年。慷慨谁能发浩歌，此生此日且横戈。千金宝甲来徽境，万斛楼船下信河。江雁不知秋色老，天鹅偏向柳阴多。绣衣使者经行地，紫蟹红菱酒作波。上方见说谪仙游，雨挟风声误作秋。院院松篁山列障，时时涧壑水鸣球。屠龙未展平生技，驻马聊为半月留。僧病懒披云水衲，折梅和雪浸茶瓯。杜甫无家长作客，次公非酒亦生狂。好将天上三秋露，散作人间十月霜。健鹘翻云诗律俊，惊蛇入草墨痕长。白头才尽江淹笔，安得声名擅最忙。新水才流一尺深，重来洗耳更鸣琴。画存粉墨多萧瑟，诗重玙璠几陆沈。日出潜鱼迷雪涧，夜閒羁鸟滑霜林。谪仙天宝遭离乱，长使英雄折寸心。犹忆诗成夺锦袍，传宣光禄赐香醪。始知宦海梦初破，顿觉禅林味最高。千里空濛皆雨露，万山起伏即波涛。分明上界多官府，未必群仙领六曹。狂风扶掖上层巅，不见寰区祇见天。白石煮香如饭软，苍松蜕骨似龙悬。盘旋上下羊肠路，经纬东西雁爪川。何许饥猿啼一个，道人惊起不成眠。青天为幕望边开，未许轩辕驾鹤来。坐久溪山出图画，夜深星斗挂楼台。刚风不动擎天力，末俗须烦砥柱才。王粲登临应有赋，人间万事等浮埃。
偶坐以夜话为题
作者：唐桂芳
朝代：明
体裁：五言绝句

情知故旧长，话觉寒宵短。何如蠙珠连，未许茧丝断。
偶成
作者：唐桂芳
朝代：明

春来十日九风雨，何事东君不放晴。门外两株好桃李，花开准拟作清明。小小山家白竹扉，因君旋启客来稀。眼前拍塞皆生意，燕唼青虫故故飞。形骸土木百无知，须白葱根苦爱诗。赖有小儿才四岁，豪吟痛饮似吾痴。
偶成·其一
作者：唐桂芳
朝代：明
体裁：七言绝句

春来十日九风雨，何事东君不放晴。门外两株好桃李，花开准拟作清明。
偶成·其三
作者：唐桂芳
朝代：明
体裁：七言绝句

形骸土木百无知，须白葱根苦爱诗。赖有小儿才四岁，豪吟痛饮似吾痴。
偶成·其二
作者：唐桂芳
朝代：明
体裁：七言绝句

小小山家白竹扉，因君旋启客来稀。眼前拍塞皆生意，燕唼青虫故故飞。
偶题示虎凤二稚
作者：唐桂芳
朝代：明
体裁：五言律诗

作客三千里，明年六十翁。传家无长物，到老得诗穷。种杏添新蕊，移松长旧丛。閒中参妙理，一一领春风。
八次韵奉简郑士行
作者：唐桂芳
朝代：明
体裁：七言律诗

尚说故乡淮甸好，雄谈满座建瓴倾。侵晨放鹤摩霄影，半夜归船逆水声。和洽恍同跻寿域，太平何待筑长城。而今破帽秋风客，懒逐雕鞍喝道行。
再用韵酬叔固
作者：唐桂芳
朝代：明
体裁：七言律诗

小窗趺坐爱春馀，落尽梨花夜雨初。客里两斟新岁酒，归来频得故人书。自知黄绮无时调，不是嵇康与世疏。总角论交今长大，清沟惭愧映污渠。
凿池觅金鲫四首
作者：唐桂芳
朝代：明

浚底规圆作小池，生涯何异类儿嬉。春来剩种菰蒲叶，卧听潇骚山雨时。得得频来照鬓腮，窗前何吝破苍苔。春风草长容蛙闹，夜雨泥融许燕来。荒阶扫雪添新水，老砚呵冰浣墨花。更乞游鱼三十尾，？腮香暖唼芹芽。方塘十亩碧波深，分减盘飧育物心。闻道近来将数子，日光摇碎一团金。
凿池觅金鲫四首·其一
作者：唐桂芳
朝代：明
体裁：七言绝句

浚底规圆作小池，生涯何异类儿嬉。春来剩种菰蒲叶，卧听潇骚山雨时。
凿池觅金鲫四首·其三
作者：唐桂芳
朝代：明

荒阶扫雪添新水，老砚呵冰浣墨花。更乞游鱼三十尾，？腮香暖唼芹芽。
凿池觅金鲫四首·其三
作者：唐桂芳
朝代：明
体裁：七言绝句

荒阶扫雪添新水，老砚呵冰浣墨花。更乞游鱼三十尾，�腮香暖唼芹芽。
凿池觅金鲫四首·其二
作者：唐桂芳
朝代：明
体裁：七言绝句

得得频来照鬓腮，窗前何吝破苍苔。春风草长容蛙闹，夜雨泥融许燕来。
凿池觅金鲫四首·其四
作者：唐桂芳
朝代：明
体裁：七言绝句

方塘十亩碧波深，分减盘飧育物心。闻道近来将数子，日光摇碎一团金。
十月二十又一日奉家君偕镏复叔留藤坑山中因憩涧石有作
作者：唐桂芳
朝代：明
体裁：七言绝句

雨馀石髓漏云根，嫩碧粼粼漾浅春。不是天台石桥路，胡麻饭糁避秦人。
单乐山有船到滩头翻白浪之句景晖足成唐律一解某亦僭和
作者：唐桂芳
朝代：明
体裁：七言律诗

溪行何异入闽中，卧看青山重复重。船到滩头翻白浪，桥横渡口架苍松。乡心暗逐云千里，客梦频敲雨一篷。无复承平旧风景，年年相忆采芙蓉。
南乡子·代送罗季端
作者：唐桂芳
朝代：明
体裁：词

诗酒谢宣城。官舍槐花夜雨晴。石壁烟岚，青入座谈经。浩浩源头活水生。休用叹云萍。三载同寅总弟兄。借问沧州，亭上月分明。不为行人照别情。
南乡子·送李仲先迁集庆
作者：唐桂芳
朝代：明
体裁：词

社雨燕交飞。不解行人有别离。明月凤凰台上酒，堪奇。天阔昏昏海树低。婉画妙年时。帘捲芙蓉花影移。去去霜台消息近，谁知。满眼江山太白诗。
叔固有惟恐阇黎饭后钟之句再用韵以解之
作者：唐桂芳
朝代：明
体裁：七言律诗

古歙旧闻丞相里，海宁今拜丈人峰。肯教微利蚌持鹬，不使奇才蛇作龙。万里星辰皆北拱，九重宫阙愿东封。如君合是青云器，好把功名上景钟。
叔固游齐云岩诗以寄之
作者：唐桂芳
朝代：明

离群索居已多日，穿深度密遍几峰。草长云中知是术，人行涧底恐非龙。夜斟白酒新开瓮，晓读丹书旋启封。我欲藤床试春梦，莫教道士误鸣钟。华于春莫偏饶意，诗到休昜最好峰。半夜生风谁弄笛，满天吹雨客呼龙。时情切莫争蜗角，世事何殊梦蚁封。真武祠前三昧酒，齐云岩畔一声钟。
叔固游齐云岩诗以寄之·其一
作者：唐桂芳
朝代：明
体裁：七言律诗

离群索居已多日，穿深度密遍几峰。草长云中知是术，人行涧底恐非龙。夜斟白酒新开瓮，晓读丹书旋启封。我欲藤床试春梦，莫教道士误鸣钟。